Benarkah Haid Tak Teratur Punca Pendek Usia? Ini Penjelasan Pakar

Mengalami kitaran haid tidak menentu selalunya dikaitkan dengan masalah kesuburan. Tetapi bagaimana kalau masalah haid ini boleh menyebabkan jangka hayat anda lebih pendek berbanding individu lain?

Untuk mendapatkan lebih banyak info tentang Kesihatan Wanita, sila dapatkannya
di sini.

Kitaran haid tidak menentu vs pendek usia

Dalam satu penyelidikan baru yang dijalankan, dipercayai individu wanita yang mempunyai
kitaran pendarahan haid
 berterusan berbeza dari normal, iaitu 28 hari, mungkin akan berdepan dengan risiko
kematian awal.

Kajian dua dekad itu mendapati bahawa individu wanita yang mempunyai kitaran haid tidak menentu atau kitaran haid yang lebih panjang akan mempunyai risiko kematian sebanyak satu pertiga lebih tinggi, berbanding individu wanita yang mempunyai kitaran haid normal atau biasa.

Kajian jangka panjang mengenai kitaran haid tidak menentu

Penyelidikan yang dilakukan dari Harvard Medical School di Boston dan Tongji Medical College di China, mendapati individu wanita yang secara konsisten mempunyai
pola kitaran period
 yang tidak teratur atau period melebihi 32 hari cenderung untuk mengalami risiko kematian lebih awal.

Ini kerana, terdapat beberapa keadaan perubatan yang dikaitkan dengan masalah pola kitaran yang tidak teratur ini. Antaranya seperti
obesiti
, diabetes tidak terkawal,
sindrom ovarium polikistik
(PCOS),
tekanan
dan
masalah tiroid.

Penyelidikan yang bermula dari tahun 1991 hingga 2013 ini melibatkan hampir 94,000 responden wanita. Mereka yang terlibat akan memberikan laporan mengenai tempoh haid dan kekerapan mengalami haid.

Pada permulaan kajian, tiada seorang responden pun dilaporkan mempunyai sejarah
penyakit jantung
 atau saluran
darah
,
kanser
atau diabetes.

Menurut penyelidik ketika kajian dijalankan, hampir 1,700 individu wanita mati.

Daripada jumlah kematian tersebut, lebih daripada 800 responden mati akibat kanser dan 166 responden mati disebabkan penyakit jantung atau saluran
darah
.

Hasil analisis mengenai kitaran haid tidak menentu & mati awal

Hasil daripada kajian menunjukkan individu wanita yang menyatakan kitaran haid mereka sentiasa tidak teratur (antara usia 14 hingga 17 tahun) adalah 21 peratus berkemungkinan untuk menghadapi risiko kematian.

Punca kematian itu pula boleh disebabkan oleh sebarang punca masalah kesihatan sepanjang tempoh kajian berbanding wanita dengan tempoh haid yang teratur.

Di samping itu, individu wanita yang mempunyai kitaran haid yang tidak teratur pada usia 18 hingga 22 tahun adalah 34 peratus berisiko untuk berdepan kematian yang didasari oleh sebarang keadaan kesihatan.

Penyelidik kajian menyatakan bahawa mereka melihat hubung kait yang sama bagi kitaran haid yang tidak teratur kepada individu wanita berusia 28 hingga 48 tahun, dengan peratusan risiko kematian awal lebih tinggi.

Manakala individu wanita dengan haid lebih lama, iaitu lebih daripada 32 hari, berdepan 25 peratus risiko kecenderungan kematian awal disebabkan sebarang punca semasa tempoh kajian dilakukan.

Keadaan ini adalah berbeza berbanding individu wanita yang mempunyai
kitaran haid
 normal antara 26 hingga 31 hari.

Keadaan kesihatan

Penyelidik cuba untuk mengawal data bagi mengambil kira faktor lain yang boleh mempengaruhi atau menjadi punca kepada risiko kematian awal, seperti
indeks jisim badan
(BMI), bangsa/ etnik, aktiviti fizikal dan faktor gaya hidup yang lain.

Walau bagaimanapun, kajian yang dilakukan ini tidak direka untuk membuktikan hubung kait antara punca dan kesan dengan kitaran haid tidak teratur atau yang panjang dan kematian awal.

 Ia hanya dilakukan untuk menunjukkan terdapat perkaitan antara faktor-faktor tersebut.

Baca juga:

Apa kata pakar

Menurut pengerusi obstetrik dan ginekologi di Northwell Health’s Huntington Hospital, di New York, Dr Mitchell Kramer, hasil kajian ini tidak menyebabkan kejutan amaran kepada populasi individu dengan kitaran period yang tidak teratur.

“Keadaan ini kerana kaitan antara kedua-duanya, iaitu kitaran haid yang tidak teratur dan risiko kematian awal adalah tidak kuat. Malahan mungkin terdapat masalah perubatan lain yang mendasari keadaan tersebut,” ujar beliau yang tidak terlibat dalam kajian yang dijalankan itu.

Umumnya, berdasarkan U.S. Office on Women’s Health, pusingan haid normal akan berulang setiap 28 hari. Adakalanya perubahan dalam pola kitaran haid, bukanlah sesuatu yang sering berlaku.

Keadaan haid tidak teratur ini selalunya dilalui oleh remaja perempuan dan individu wanita yang bakal mengalami menopaus.

Dr. Mitchell berkata, individu wanita yang mempunyai pola kitaran yang tidak teratur boleh memberikan tumpuan kepada mengamalkan gaya hidup yang sihat.

Beliau mencadangkan diet pemakanan seimbang, melakukan senaman lebih kerap, menghindari tabiat merokok dan penjagaan kesihatan yang lebih baik.

Langkah pencegahan

Jika anda antara individu wanita yang mempunyai masalah
kitaran haid tidak menentu
, berikut adalah beberapa langkah pencegahan yang boleh diamalkan, antaranya:

Mengurangkan risiko obesiti dengan mengamalkan diet pemakanan seimbang dan aktiviti senaman secara teratur

Individu wanita dengan masalah obes, digalakkan untuk
mengurangkan berat badan
kepada berat badan ideal

Cuba untuk mengurangkan
tekanan
yang dialami dengan mengikuti program-program relaksasi, keagamaan atau berjumpa dengan pakar kaunseling atau terapi bagi mendapatkan nasihat dan rawatan

Jika anda mempunyai sebarang masalah kesihatan kronik, seperti
kencing manis
,
penyakit jantung
 atau darah tinggi, pastikan anda mendapatkan rawatan pakar secara berkala

Anda dinasihatkan untuk menjauhi sebarang
hubungan seks
 bebas, bertukar-tukar pasangan seks dan menghindari seks di luar tabii

Kesimpulan

Walaupun kitaran haid tidak menentu tidak boleh dibuktikan menjadi punca kematian awal. Namun ia tidak bermakna anda boleh memandang remeh isu ini.

Sudah tentu penjagaan kesihatan keseluruhan yang lebih baik adalah amat digalakkan bagi mengelakkan sebarang risiko penyakit.

Pastikan anda mendapatkan bantuan pakar sakit puan untuk mengatasi masalah ini.


Bahaya PTSD Sehingga Boleh Bunuh Diri! Ini Cara Kesan Risikonya Lebih Awal

Gangguan stres pasca trauma (PTSD) adalah penyakit mental
 yang boleh didiagnosis dalam kalangan individu selepas mengalami peristiwa trauma.

Maksud trauma di sini adalah sebarang kejadian yang mengancam nyawa atau hampir meragut nyawa.

Antaranya adalah:

Bencana alam seperti banjir, gempa bumi atau ribut taufan.

Kemalangan jalan raya.

Penderaan fizikal atau seksual.

Pertempuran ketenteraan.

PTSD lazim didiagnosis pada veteran tentera yang pulang daripada peperangan.

Sebagai contoh, ketika berlakunya peperangan di antara Vietnam dan Amerika Syarikat, pakar menganggar kira-kira 15% tentera mengalami PTSD.

Jumlah tersebut mungkin lebih tinggi memandangkan
penyakit mental dianggap tabu pada ketika itu
 dan penghidap tidak cenderung untuk mendapatkan pertolongan profesional.

Apa yang anda perlu tahu berkaitan dengan masalah PTSD, tidak kiralah sama ada ia bersangkut-paut dengan peperangan atau penderaan, penghidap berisiko untuk membunuh diri!

Dalam artikel ini, penulis akan membincangkan kaitan di antara PTSD dan bunuh diri. Teruskan membaca.

PTSD dan kesannya terhadap kualiti hidup individu

Mungkin ada dalam kalangan pembaca yang pernah mengalami trauma selepas melalui peristiwa buruk di masa lampau.

Namun, apa yang anda perlu tahu adalah
intensiti dan tahap keterukan trauma
 yang dialami boleh jadi berbeza bagi setiap individu.

Oleh sebab itulah kita tidak boleh menganggap tahap trauma yang dialami oleh setiap penghidap adalah sama.

Lebih teruk lagi, ada yang sampai terfikir, ingin mencuba atau berjaya meragut nyawa mereka sendiri.

Dalam tinjauan yang melibatkan 5,877 individu di Amerika Syarikat, subjek yang mengalami
penderaan seksual atau fizikal mempunyai kecenderungan yang tinggi untuk membunuh diri
.

Sebagai contoh, terdapat kajian yang menunjukkan, dalam kalangan remaja perempuan yang telah didera seksual, 46% daripada mereka mempunyai idea untuk membunuh diri dalam tempoh 3 bulan.

Begitu juga dengan mangsa rogol
, kira-kira 22% individu tersebut cuba untuk meragut nyawa mereka.

Situasi ini menunjukkan perhatian seharusnya diberikan kepada mereka yang menjadi mangsa kepada sesuatu peristiwa tragik.

Pertolongan psikologi perlu dihulurkan bagi memastikan mereka memahami apa yang berlaku dan tidak mengambil tindakan terburu-buru.

Simptom dan diagnosis bagi masalah PTSD

Bukan mudah untuk mengesan masalah PTSD dalam kalangan penghidap.

Jika anda menyedari akan perubahan karakter pada mereka yang baru sahaja mengalami peristiwa tragik, galakkan mereka untuk berjumpa dengan doktor untuk tindakan selanjutnya.

Secara amnya,
simptom PTSD terbahagi kepada 4 kumpulan
.

Memori buruk menceroboh masuk (Intrusi)

Teringat kembali akan peristiwa yang membuatkan anda berasa trauma. Ia akan berulang berkali-kali

Memori samar-samar berkaitan dengan trauma yang baru dialami

Mimpi buruk berkenaan dengan trauma tersebut

Tekanan emosi/fizikal apabila anda teringat akan peristiwa tersebut

Penghindaran

Anda menghindari individu, tempat atau keadaan yang menyerupai peristiwa trauma yang telah dilalui

Reaktif dan terlalu responsif

Sukar untuk menumpukan perhatian

Senang terperanjat dan mempunyai tindak balas yang melampau apabila terkejut

Rasa seakan-akan telur di hujung tanduk

Iritabel/mudah marah

Mengamuk

Mood dan fungsi kognitif

Tanggapan negatif terhadap diri sendiri

Sering berasa bersalah, bimbang atau mudah menyalahkan orang lain

Sukar untuk mengingati saat penting dalam peristiwa trauma tersebut

Tidak berminat dengan aktiviti yang kebiasaannya diminati oleh penghidap

Walaupun simptom mereka yang mengalami PTSD boleh ditunjukkan seperti apa yang diterangkan di atas, namun terdapat kes di mana mereka
mengalami gejala masalah mental lain
.

Sebagai contoh, pesakit PTSD boleh mengalami gejala murung atau serangan panik apabila mereka berada dalam situasi trauma.

Beza simptom PTSD antara lelaki dan wanita

Menurut Persatuan Psikiatri Amerika (APA), wanita mempunyai
risiko dua kali ganda untuk didiagnosis dengan masalah PTSD
 selepas melalui peristiwa tragik.

Lelaki dan wanita menunjukkan simptom yang berbeza apabila ia berkaitan dengan masalah PTSD.

Wanita lebih menunjukkan gejala seperti:

Resah dan murung.

Rasa seperti tiada perasaan.

Mudah tersentak jika terkejut.

Sensitif kepada perkara yang boleh mengingatkannya semula kepada peristiwa trauma.

Apa yang lebih teruk lagi adalah wanita kebiasaannya
 mengalami trauma pada durasi yang lebih lama
 (purata 4 tahun) berbanding lelaki (purata 1 tahun).

Jika dilihat pada simptom yang boleh dialami oleh lelaki, presentasi mereka lebih klasikal.

Ini bermakna, mereka kebiasaannya menunjukkan hampir kesemua simptom yang tersenarai di atas.

Namun, setiap individu boleh mengalami gejala yang berbeza bergantung kepada jenis trauma yang dilaluinya.

Konklusi

Jika
penyakit mental trauma PTSD tidak dirawat
, implikasinya kepada kualiti hidup seseorang boleh mengancam nyawa.

Kajian menunjukkan, mereka yang menghidap masalah kesihatan ini berisiko untuk mempunyai idea, mencuba atau berjaya meragut nyawa mereka sendiri.

Oleh itu, jika anda mengenali sesiapa yang sukar untuk beradaptasi
selepas melalui trauma tragik
 atau mereka menunjukkan sebarang simptom seperti yang tersenarai di atas, galakkan mereka untuk mendapatkan bantuan profesional.


Cara Kira BMI Ibu Mengandung: Ini Ringkasan Apa Yang Kalian WAJIB Tahu!

Bagi individu dewasa mengetahui cara kira BMI adalah penting untuk mendapatkan berat ideal bagi ketinggian dan indeks jisim badan sihat.
Namun begitu, sama tak cara kira BMI ibu mengandung?

Jika dahulu, cara pengiraan adalah berbeza bagi jantina lelaki dan wanita, kini kajian yang lebih baharu mencadangkan persamaan uniseks berdasarkan indeks jisim badan.

Mengikut carta BMI, 22 merupakan angka yang berada di tengah-tengah berat badan yang normal dan ia dikaitkan dengan kesihatan badan yang baik.

Namun, bagaimana pula jika seorang wanita itu hamil? Adakah terdapat cara kira BMI ibu mengandung yang betul dan tepat? Jom ikuti artikel untuk tahu!

Mengapa perlu mengetahui cara kira indeks jisim badan?

Untuk mengetahui cara kira BMI ia bukanlah sesuatu yang sukar untuk dilakukan.

Sebaliknya anda perlu mengetahui tentang dua perkara, iaitu berat dan tinggi anda sahaja.

Daripada hasil kiraan, BMI akan menunjukkan tahap berat anda, sama ada
normal, kurang berat, lebih berat badan atau obes
. Ini adalah berpandukan carta BMI.

Jadi, sila jaga BMI anda untuk tahap kesihatan yang lebih baik!

Jom cuba mencapai target anda dengan menggunakan kalkulator BMI kami,
di sini
.

Formula cara kira BMI yang betul dan tepat

Sebenarnya formula cara kira BMI adalah mudah. Seperti yang dinyatakan di atas, anda perlu mengetahui tentang dua perkara, jumlah berat dan ketinggian anda.

Anda boleh menggunakan formula di bawah:

Sebagai contoh pengiraan, sekiranya berat badan anda adalah 50 kilogram (kg) dengan ketinggian 155 cm, apa yang perlu anda lakukan adalah bahagikan berat dengan ketinggian anda, seperti;

Berat badan: 50 kg

Ketinggian 155 cm: 1.55m

Pengiraannya: 50 / (1.55 x 1.55) = 20.8. Maka BMI anda adalah 20.8.

Anda boleh merujuk carta di bawah untuk mengetahui kategori BMI berdasarkan hasil keputusan yang diperolehi.

Berikut pula adalah kategori BMI:

BMI bawah 18.5
 = Kurang berat badan

BMI antara 18.5 – 24.9
 = Mempunyai berat badan unggul

BMI antara 25 – 30
 = Lebih berat badan

BMI antara 30 atau lebih
 = Obes

Nak lagi mudah, anda boleh guna kalkulator BMI kami
di sini
.

Tetapi harus diingatkan bahawa carta dan cara kira BMI ini tidak sesuai untuk diguna pakai bagi kanak-kanak atau remaja, malah ibu yang mengandung juga tidak sesuai untuk mengikut pengiraan BMI ini.

Jadi bagaimana dengan penjagaan berat bagi wanita mengandung?

Cara kira BMI ibu mengandung yang sebenar

Penambahan berat badan semasa hamil adalah berbeza bagi setiap wanita.

Walau bagaimanapun, dicadangkan untuk anda menggunakan cara kira BMI ibu mengandung dengan lebih mudah iaitu:

Wanita dengan berat badan purata (BMI dari 18.5 – 25) perlu mendapat kira-kira 11 hingga 15 kilogram semasa dia melahirkan anaknya

Wanita yang kekurangan berat badan (BMI <18.5) perlu mendapatkan lebih banyak berat, dari 12 hingga 18 kilogram

Wanita yang mempunyai berat badan berlebihan (BMI> 25) perlu menambah berat hanya 6 hingga 11 kilogram

Penambahan berat badan mengikut minggu (digunakan untuk wanita hamil dengan purata BMI dari 18.5-25):

Minggu 1 hingga minggu 12 (trimester pertama): 0.9 hingga 2 kilogram

Minggu 13-26 (trimester kedua): 4 hingga 5 kilogram

Minggu 27-40 (trimester ketiga): 5 hingga 6 kilogram

Oleh itu, sila ukur dan timbang berat badan anda mengikut
cara kira BMI ibu mengandung dengan sebetulnya ya
?

Mungkin agak sukar untuk kalian melakukannya seorang diri. Anda mungkin boleh minta bantuan suami, keluarga atau kawan-kawan ketika melakukannya.

Untuk lebih tepat dan kepastian, sila berjumpa dengan doktor pakar!


Automated External Defibrillator, Apakah Fungsinya?

Alat AED ataupun
Automated External Defibrillator
mempunyai fungsi sebagai alat yang digunakan untuk
menyelamatkan pesakit yang diserang sakit jantung
 secara-tiba-tiba di tempat awam.

Apabila seseorang tiada nadi dan pernafasan, serta kehilangan kesedaran, keadaan ini dikenali
sebagai serangan jantung secara tiba-tiba
 atau
Sudden Cardiac Arrest
 (SCA).

Dalam keadaan ini, pemulihan pernafasan dan jantung (CPR) dan perangkat sengatan jantung amat diperlukan. CPR yang meliputi tekanan dada dan pernafasan bantuan bertujuan untuk memastikan aliran oksigen ke dalam otak dan
mengelakkan kematian otak kepada mangsa.

Perangkat sengatan jantung atau
Automated External Defibrillator
, merupakan sesuatu arus elektrik yang dipakai ke atas dada mangsa untuk membantu jantung dalam mengepam darah semula.

Apa itu
Automated External Defibrillator
?

Automated External Defibrillator
 (AED) atau alat defibrillator merupakan suatu peranti yang dapat menganalisis denyutan jantung dan memberi nasihat kepada penyelamat sama ada untuk menyampaikan arus kejutan
 kepada mangsa. Pad elektrod AED akan ditampalkan ke dada mangsa dan
shock
 akan disampaikan selepas analisis alat tersebut.

Sesetengah alat defibrillator yang canggih mempunyai fungsi untuk mengenal pasti keberkesanan CPR dengan memberi maklum balas kepada tekanan dada yang dilakukan oleh penyelamat. Jika kedua-dua alat AED dan CPR dipakai sekali, hal ini boleh meningkatkan peluang hidup mangsa.

Bagaimanakah Cara untuk Menggunakan
Automated External Defibrillator
 ?

Apabila mendapat AED, pasangkan dan buka penutupnya.

Keluarkan semua pakaian mangsa pada bahagian dada. Pastikan dada adalah kering dan bersihkan rambut yang berlebihan.

Keluarkan pad elektrod dan letak ke atas dada mangsa. Pastikan tanda “+” adalah di bahagian tengah dada.

Apabila AED sedang menganalisis denyutan jantung mangsa, pastikan tiada sesiapa yang menyentuhnya.

Jika AED memberi nasihat untuk menyampaikan
shock
 kepada mangsa, tekan butang
shock
 (Pastikan tiada sesiapa yang menyentuh mangsa)

Kalau alat AED tidak memberi nasihat untuk menyampaikan
shock
,

lakukan CPR dengan segera. Selepas satu kitaran CPR (30 tekanan dada dan 2 pernafasan bantuan), AED akan menganalisis denyutan jantung mangsa sekali, dan akan memberi nasihat untuk menyampaikan
shock
atau
 lakukan CPR secara berterusan.

Ikuti arahan yang diberi oleh AED sehingga mangsa sedar semula atau ambulans sampai.

Kepentingan dan fungsi alat defibrillator

Alat AED boleh
meningkatkan peluang hidup mangsa apabila SCA berlaku.
 Hal ini demikian kerana ambulans dan peranti perubatan mungkin tidak dapat sampai ke tempat kejadian tepat pada masanya.

Walau bagaimanapun, di Malaysia hanya lapangan terbang dan sesetengah pusat membeli-belah yang mempunyai alat ini. Alat AED hendaklah ditempatkan di tempat awam, tempat kerja, serta tempat kediaman.


Ada Apa Dengan Bekam? Berkesan Atau Tidak? Ini Dapatan Kajian

Bekam ialah sejenis rawatan alternatif kuno
 yang telah digunakan sejak zaman Mesir Purba dan China, yang masih diamalkan oleh masyarakat dunia hingga ke hari ini. Wujudkah sebarang kebaikan bekam?

Di dalam sebuah buku perubatan kuno iaitu
Ebers
 Papyrus, terdapat penjelasan tentang bagaimana orang Mesir menggunakan kaedah bekam pada tahun 1550 sebelum Masihi.

Untuk mendapatkan lebih banyak info tentang Rawatan Tradisional & Herba
sila dapatkannya di sini.

Kebaikan bekam: Teknik-teknik

Bekam dilakukan dalam dua kaedah iaitu kering dan basah.

Dalam kedua-dua kaedah, sejenis cawan akan dilekapkan ke atas kulit dan tekanan negatif di dalam cawan akan diwujudkan sama ada menggunakan teknik pembakaran (lama) atau penyedut (moden).

Cawan tersebut kebiasaannya dibiarkan selama 3 minit.

Dalam kaedah basah, cawan akan diangkat dan bahagian kulit yang terbabit akan dicucuk atau dipotong dengan potongan kecil menggunakan jarum atau pisau.

Kemudian, cawan diletakkan semula untuk menyedut sejumlah kecil darah di kawasan berkenaan. Beberapa cawan mungkin digunakan dalam satu masa.

Selepas bekam selesai, anda mungkin
diberikan krim antibiotik dan pembalut untuk mengelakkan jangkitan
. Kulit akan kembali kelihatan seperti asal dalam 10 hari.

Kajian saintifik terhadap bekam

Tidak banyak kajian santifik yang dijalankan ke atas bekam.

1 laporan dalam
Journal of Traditional and Complementary Medicine
mengatakan antara kebaikan bekam, ia mungkin membantu merawat masalah jerawat, kayap dan mengurangkan rasa sakit.

Pengkaji di Australia dan China pula melihat 135 kajian ke atas bekam dan membuat kesimpulan bahawa ia mungkin menjadi antara kebaikan bekam, apabila diambil bersama-sama dengan rawatan lain seperti akupuntur atau ubat-ubatan untuk merawat pelbagai keadaan kesihatan tertentu.

Walau bagaimanapun, mereka juga menyatakan bahawa banyak kajian bersifat berat sebelah dan penyelidikan yang lebih baik amat diperlukan.

Adakah terdapat kesan sampingan?

Bekam secara amnya adalah selamat selagi mana ia dilakukan oleh ahli profesional terlatih.

Namun, terdapat beberapa kesan sampingan yang mungkin berlaku seperti:

Ketidakselesaan.

Kulit terbakar.

Lebam.

Jangkitan kulit.

Warga emas, bayi dan pesakit kronik perlu berhati-hati

Golongan ini perlu lebih berhati-hati kerana mereka mempunyai sistem imun yang lemah berbanding orang biasa.

Mungkin keadaan kesihatan mereka boleh menyebabkan beberapa kesan sampingan seperti jangkitan dan pendarahan.

Oleh itu, dapatkan nasihat doktor terlebih dahulu sebelum melakukannya.


Penyakit Alexander

Definisi

Apa itu Penyakit Alexander ?

Penyakit Alexander adalah gangguan sistem saraf yang paling jarang berlaku. Biasanya, serat saraf disalut dengan lapisan lemak, yang dipanggil mielin. Mielin melindungi serat saraf dan membantu dalam menyampaikan impuls. Bagi penyakit Alexander, mielin telah rosak. Ini bermakna penyampaian impuls saraf akan terganggu, dan fungsi sistem saraf juga rosak.

Longgokan protein luar biasa pada sel yang direka khusus untuk menyokong otak dan korda spinal juga didapati dalam individu yang menghidapi penyakit Alexander.

Apakah kebarangkalian Penyakit Alexander ?

Penyakit Alexander telah dijangka berlaku pada kekerapan lebih kurang satu dalam satu juta kelahiran. Tiada kecenderungan bangsa, etnik, geografik, atau jantina yang dilihat. Walaupun diagnosis pada awalnya hanya dibuat pada kanak-kanak remaja, penyakit ini juga dilihat mempunyai kekerapan yang sama pada semua peringkat umur. Menurut Institut Kesihatan Kebangsaan, hanya lebih kurang 500 kes penyakit Alexander telah dilaporkan sejak 1949. Sila berbincang dengan doktor anda untuk maklumat lanjut.

Simptom-simptom

Apakah simptom-simptom Penyakit Alexander ?

Simptom-simptom yang biasa dialami dalam penyakit Alexander adalah:

Kejang.

Ketakupayaan belajar.

Masalah pemakanan.

Saiz kepala besar.

Hidrosefalus.

Otak membesar.

Tumbesaran lewat.

Sawan.

Gagal mandiri.

Pergerakan terjejas.

Masalah percakapan.

Mental merosot.

Sukar menelan.

Susah untuk batuk.

Gangguan tidur.

Penyakit Alexander boleh membawa maut. Banyak bayi yang mengalami keadaan ini gagal untuk hidup pada tahun pertama mereka lahir. Kanak-kanak yang mempunyai penyakit ini ketika berumur antara empat (4) dan 10 tahun lebih cenderung untuk merosot secara berkala. Mereka boleh hidup untuk beberapa tahun selepas didiagnosis dan sesetengah daripada mereka boleh hidup sehingga pertengahan umur.

Bagaimanakah penyakit Alexander dilihat dalam kumpulan umur yang berbeza?

Penyakit Alexander bagi kanak-kanak

Gangguan ini sangat biasa dijumpai pada bayi, sebelum umur dua (2) tahun. Penyakit ini dicirikan dengan:

Sawan.

Kaku pada lengan dan kaki.

Otak dan saiz kepala membesar.

Ketakupayaan belajar.

Perkembangan yang lewat

Penyakit ini boleh terjadi kemudian ketika zaman kanak-kanak walau bagaimanpun, ia jarang berlaku. Kanak-kanak remaja cenderung untuk menunjukkan simptom yang serupa dengan pesakit dewasa yang mengalami keadaan ini.

Penyakit Alexander bagi dewasa

Apabila penyakit ini mula berlaku pada kanak-kanak remaja dan dewasa, simptom-simptom yang biasa dilihat termasuk:

Koordinasi lemah (ataksia).

Sukar menelan.

Masalah percakapan.

Sawan.

Umumnya, penyakit Alexander kurang teruk apabila ia berlaku ketika alam dewasa. Saiz kepala dan kapasiti mental boleh menjadi normal sepenuhnya semasa peringkat ini. Walau bagaimanapun, kadang kala terdapat kemerosotan mental secara perlahan.

Penyakit Alexander bagi dewasa yang lebih tua (65+)

Penyakit Alexander sangat jarang sekali berlaku dalam peringkat umur ini. Jika ia berlaku, simptom sering disalah sangka sebagai multipel sklerosis atau ketumbuhan otak. Penyakit ini biasanya bersifat sederhana dalam peringkat umur ini dan hanya didiagnosis selepas kematian, di mana autopsi menunjukkan longgokan protein luar biasa pada otak.

Mungkin terdapat beberapa simptom yang tidak disenaraikan di atas. Jika anda mempunyai  sebarang kebimbangan mengenai sesuatu simptom, sila rujuk doktor anda.

Bila saya harus berjumpa doktor?

ika anda mempunyai sebarang tanda atau simptom yang tidak di senaraikan di atas atau  mempunyai sebarang soalan, rujuk doktor anda. Tubuh setiap orang bertindak dengan cara berbeza. Berbincang dengan doktor mengenai apa yang terbaik untuk situasi anda.

Punca

Apakah punca Penyakit Alexander ?

Penyakit Alexander disebabkan oleh kecacatan pada gen ‘glial fibrillary acidic protein’ (GFAP) dalam lebih kurang 90 peratus kes berdasarkan  maklumat daripada Pusat Informasi Penyakit Genetik dan Nadir. Gen GFAP terlibat dalam pembentukan struktur sel, tetapi penyelidikan yang lebih mendalam diperlukan bagi memahami peranan khusus GFAP dalam kesihatan dan penyakit. Punca penyakit Alexander dalam bilangan kecil kes yang lain masih tidak diketahui.

Kecacatan gen tidak dilihat boleh diwarisi. Sebaliknya, ia dilihat berlaku secara rawak. Sesetengah kes yang serupa dengan penyakit Alexander telah dilaporkan. Walau bagaimanapun, kes ini sering berlaku pada golongan dewasa.

Faktor-faktor Risiko

Apakah yang meningkatkan risiko saya kepada Penyakit Alexander ?

Sila rujuk doktor anda untuk maklumat lanjut.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Penyakit Alexander didiagnosis?

Doktor sering mengesyaki penyakit Alexander berdasarkan oleh simptom-simptom yang dilihat. Mereka kemudian akan mengambil sampel darah untuk dihantar bagi ujian genetik. Bagi kebanyakan kes, hanya ujian darah sahaja yang diperlukan untuk doktor membuat diagnosis.

Bagaimana pesakit Penyakit Alexander dirawat?

Sehingga kni, tiada lagi rawatan penyembuhan untuk penyakit Alexander. Hanya simptom-simptom sahaja yang boleh dirawat. Oleh sebab tiada terapi khusus untuk merawat penyakit  ini, penjagaan bertujuan mengawal penyakit ini adalah dengan melalui sokongan. Perhatian tertentu diberikan kepada:

Penjagaan keseluruhan.

Terapi pekerjaan dan fizikal.

Keperluan nutrisi.

Terapi percakapan.

Antibiotik untuk sebarang jangkitan yang berlaku.

Ubat antiepilepsi bagi mengawal sawan.

Hidrosefalus boleh dikurangkan sedikit melalui pembedahan. Pembedahan melibatkan pemasukan
pirau
 untuk mengalirkan keluar cecair di dalam otak dan mengurangkan tekanan di dalam otak.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Penyakit Alexander ?

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


5 Langkah Mengatasi Masalah Air Ketuban, Ia Petanda Bahaya Pada Janin!

Air ketuban merupakan salah satu elemen kehamilan yang penting untuk tumbesaran dan perkembangan anak di dalam kandungan.

Oleh sebab itulah apabila usia kandungan anda meningkat, doktor akan
memeriksa isipadu air ketuban di dalam kandungan.

Kiraan yang lebih tepat boleh diperolehi melalui pemeriksaan perut menggunakan alat ultra bunyi.

Jika jumlah air ketuban di dalam perut ibu terlalu banyak atau sedikit, ia boleh menjadi tanda masalah kesihatan yang dialami oleh ibu atau anak.

Artikel ini akan membincangkan serba sedikit berkaitan dengan air ketuban dan kenapa ia penting untuk bayi.

Untuk mendapatkan lebih banyak info tentang Kehamilan sila dapatkannya
di sini.

Ibu jarang ambil peduli tentang air ketuban sehingga ia pecah

Memang tidak dinafikan, nilai isipadu air ketuban hanya menarik perhatian pegawai perubatan yang memeriksa.

Kebanyakan ibu hamil tidak tahu akan
kepentingan air ketuban dalam menyokong perkembangan anak
 di dalam perut.

Antaranya adalah:

Membolehkan janin untuk bergerak di dalam perut.

Memastikan suhu badan janin terkawal.

Menghindarkan sebarang jangkitan.

Membantu perkembangan organ anak seperti sistem gastrousus.

Melindungi bayi daripada ancaman fizikal luar (bertindak sebagai penyerap kejutan).

Memastikan
tali pusat tidak tersepit di antara bayi dan dinding rahim.

Jarang ada ibu yang bertanya perihal air ketuban kepada doktor semasa temu janji mereka.

Malah, ada yang tidak tahu bahawa jumlah air ketuban di dalam perut boleh mempengaruhi tahap kesihatan bayi.

Dari sudut fisiologi kehamilan, air ketuban merupakan salah satu elemen awal yang terbentuk bagi menyediakan persekitaran kondusif untuk janin membesar.

Ia mula tercipta pada sekitar hari ke-12 selepas persenyawaan berlaku.

Pada awalnya, air ketuban berasal daripada air dalam tubuh ibu.

Namun, apabila sistem perkumuhan janin sudah mula berfungsi, ia menjadi campuran dengan air kencing janin.

Melalui air ketuban, janin belajar cara untuk bernafas, menelan dan kencing.

Anda mungkin berminat:

Bila Air Ketuban Akan Pecah? Ini Yang Ibu Hamil Perlu Tahu, Ada 6 Cara Nak Beza Dengan Air Kencing

Potter Syndrome: Masalah Air Ketuban Sedikit dan Kegagalan Ginjal

Punca air ketuban sedikit dalam kalangan ibu mengandung

Oleh sebab air ketuban merupakan medium berharga buat janin yang membesar, isipadunya yang rendah boleh mempengaruhi tahap kesihatan mereka.

Mungkin anda tahu punca berlakunya peningkatan pada isipadu air ketuban.

Keadaan seperti
kencing manis semasa mengandung dan kehamilan kembar
 boleh menyebabkan jumlah air kencing bayi bertambah.

Ini menyebabkan isipadu air ketuban meningkat. Perut ibu akan kelihatan besar daripada biasa.

Namun, tahukah anda kenapa jumlah air ketuban sedikit semasa hamil?

Selaput ketuban pecah awal. Ini merupakan antara punca yang lazim berlaku dalam kalangan mereka yang bermasalah dengan jumlah air ketuban sedikit. Keadaan ini menandakan proses kelahiran sudah bermula dan anda seharusnya dikejarkan ke hospital segera.

Masalah berkaitan dengan kecacatan organ janin. Terdapat penyakit atau kecacatan genetik yang boleh mengganggu penghasilan
air kencing janin oleh organ buah pinggang
. Oleh sebab air ketuban juga diperbuat daripada air kencing bayi, tanpanya, isipadu air ketuban kelihatan rendah daripada nilai normal.

Uri bermasalah. Uri (plasenta) penting untuk bayi memandangkan ia merupakan organ yang membawa oksigen dan nutrisi kepada bayi di samping membuang bahan kumuh seperti karbon dioksida. Jika ada gangguan kepada bekalan yang dibawa dari uri, ia boleh mempengaruhi kadar penghasilan air kencing bayi.

Masalah kesihatan yang dialami oleh ibu seperti
kencing manis, hipertensi, obesiti,  dehidrasi dan preeklampsia
. Jika anda pernah didiagnosis dengan mana-mana keadaan tersebut, dapatkan rawatan segera.

Bagaimana cara merawatnya?

Tiada cara mudah bagi merawat masalah air ketuban sedikit. Ia merupakan gabungan rawatan doktor dan perubahan gaya hidup.

Antara rawatan dan tip yang boleh diamalkan adalah:

Minum air secukupnya. Kajian menunjukkan pengambilan air yang cukup boleh membantu meningkatkan air ketuban bagi wanita yang berada dalam 37-41 minggu kehamilan.

Rehat secukupnya. Mungkin kedengaran klise, namun rehat yang cukup boleh membantu melancarkan pengaliran darah melalui plasenta seterusnya meningkatkan isipadu air ketuban ibu.

Rawatan transfusi IV. Jika anda mengalami
masalah dehidrasi (disebabkan selalu muntah dan sebagainya)
, doktor akan mempreskripsikan rawatan transfusi IV. Ia bagi mempercepatkan proses hidrasi sekali gus meningkatkan jumlah air ketuban.

Suntikan air masuk ke dalam kandungan melalui amniosentesis. Prosedur tersebut bukan sahaja boleh menarik air keluar untuk analisis tapi juga digunakan bagi menambah jumlah air ketuban sebelum bersalin. Ini mengurangkan risiko anda bersalin czer.

Amnioinfusi merupakan prosedur yang boleh meningkatkan jumlah air ketuban. Doktor akan menggunakan
air garam ke dalam selaput air ketuban anda
. Prosedur ini boleh dipreskripsikan bagi meningkatkan penampakan bayi semasa pemeriksaan ultra bunyi atau jika kadar degupan jantung bayi tidak normal sebelum bersalin.

Konklusi

Masalah air ketuban sedikit boleh mempengaruhi tahap kesihatan bayi dalam kandungan.

Pelbagai punca boleh dikaitkan dengan keadaan tersebut namun ibu hamil boleh mengambil beberapa langkah untuk memastikan masalah ini terkawal.


Takut Nak Ke Hospital Kerana COVID-19, Ini 3 Perkara Tentang Trend Bersalin Di Rumah Anda Perlu Tahu

“Nak
bersalin
 di rumah ke nak lahirkan
baby
dekat hospital? Macam
best ‘
aje’ bersalin dekat rumah.” Hmmm…jika anda berasa ingin
melahirkan bayi
 di rumah, ikuti perkongsian artikel ini untuk mengetahui lebih lanjut mengenainya.

Trend semasa

Tampak macam menarik bukan trend bersalin dekat rumah ini, bukan? Tetapi adakah anda tahu bukan semua individu wanita yang ingin bersalin di rumah, sesuai melakukan proses kelahiran sebegitu.

Terdapat beberapa perkara yang perlu diketahui sebelum membuat sebarang keputusan. Malahan, berbanding negara luar, di Malaysia, kaedah bersalin seperti ini kurang digalakkan kerana berisiko mewujudkan komplikasi bahaya kepada bakal ibu dan bayi.

Umumnya, terdapat sistem ‘tag’ yang digunakan untuk mengkategorikan ibu yang hamil ini. Individu wanita hamil dengan tag putih atau hijau boleh memilih untuk bersalin di rumah.

 Manakala individu dengan tag kes ‘risiko tinggi’ amatlah tidak disarankan untuk mengambil risiko bagi mengelakkan berlakunya kematian kepada ibu dan / atau anak.

Risiko yang wujud

Sememangnya setiap kelahiran mempunyai risiko yang tersendiri. Oleh sebab itu, jika seseorang individu wanita masih ingin melakukan kaedah melahirkan bayi di rumah, ia harus dilakukan dengan cara selamat.

Anda harus mendapatkan pemeriksaan dan menempah anggota kesihatan terlatih yang mempunyai pengkhususan di dalam bidang perbidanan dan berdaftar dengan Kementerian Kesihatan Malaysia.

Pengawasan, pemerhatian, pemantauan dan pengendalian sewajarnya oleh anggota kesihatan terlatih wajib dilakukan untuk menghindari atau mengurangkan komplikasi yang mungkin timbul ketika proses kelahiran.

Kelayakan bersalin di rumah

Haa…bukan ‘buat’ permohonan pinjaman bank ‘aje’ yang menetapkan kelayakan tertentu, nak bersalin dekat rumah pun ada kelayakan yang perlu dipenuhi. Jangan main-main, okay?

Bagi ibu yang dikenal pasti tidak mempunyai risiko selepas pemeriksaan kehamilan dan melakukan perbincangan serta mendapatkan khidmat nasihat daripada anggota kesihatan, anda layak melakukan kaedah melahirkan bayi di rumah.

Berikut adalah beberapa kelayakan lain, seperti:

Merupakan kelahiran yang kedua hingga kelima

Ketinggian ibu melebihi 145 cm

Berusia lebih daripada 18 tahun dan kurang 40 tahun

Berkahwin dan mempunyai sokongan daripada keluarga

Kandungan berusia lebih 37 minggu atau kurang dari 41 minggu

Anggaran berat bayi 2.5 kilogram hingga 3.5 kilogram

Tidak mempunyai sebarang masalah obstetrik pada kelahiran sebelumnya yang mungkin berulang dan memberi kesan kepada kandungan sekarang seperti kelahiran secara pembedahan, lekat uri atau pendarahan selepas bersalin

Tidak mempunyai sebarang masalah obstetrik untuk kandungan sekarang seperti kedudukan uri di bawah atau menutupi pintu rahim (
palcenta praevia)
, kandungan kembar, kedudukan janin di dalam rahim tidak norma seperti songsang, atau menyerong dan masalah lain.

Tidak mempunyai masalah perubatan lalu dan sekarang seperti
diabetes
, hipertensi, penyakit jantung dan lain-lain

Keadaan rumah adalah sesuai untuk melakukan proses bersalin di rumah.

Keselamatan harus diutamakan

Jika anda masih memilih untuk melakukan kaedah melahirkan bayi di rumah, adalah amat penting untuk anda memastikan dan mementingkan aspek keselamatan harus diutamakan.

Ini adalah perlu untuk mengurangkan risiko dan komplikasi yang boleh berlaku kepada ibu dan bayi semasa proses kelahiran.

Sebaiknya, pastikan anda melakukan perbincangan dan mendapatkan nasihat daripada doktor pakar dan bertauliah. Jangan membuat sebarang keputusan semata-mata hanya untuk mengikut trend.

Anda mungkin berminat untuk membaca artikel:

Dah Nak Bersalin? Ketahui Persediaan Bersalin Buat Ibu dan Bayi

Gas Entonox, Bantuan Ketika Sakit Kontraksi

Nak Cepat Bersalin? Ada Makanan dan Minuman yang Boleh Membantu


Kanser Anus

Definisi

Apakah itu kanser anus?

Kanser anus merupakan sejenis kanser yang dapat di terusan anus. Jenis kanser anus bergantung pada pelbagai jenis sel yang terdapat di situ. Kanser yang selalu terjadi di terusan anus adalah kanser epidermoid, adenokarsinoma, melanoma, karsinoma sel squamous, dan karsinoma verrukos.

Apakah kebarangkalian kanser anus?

Kanser anus jarang berlaku dan lebih cenderung berlaku kepada wanita berbanding lelaki. Ia boleh terjadi kepada pesakit tidak mengira usia. Ia boleh ditangani dengan mengurangkan faktor risiko anda. Sila berbincang dengan doktor anda untuk maklumat lanjut.

Simptom-simptom

Apakah simptom-simptom kanser anus?

Anda harus menghubungi doktor anda jika anda mempunyai sebarang simptom berikut:

Berdarah

Gatal

Lelehan daripada anus

Sakit pada rektum atau anus atau rasa seperti terdapat gumpalan atau ketulan pada rektum juga boleh menjadi tanda atau simptom kepada kanser anus.

Mungkin terdapat simptom atau tanda yang tidak dinyatakan di atas. Jika anda mempunyai sebarang persoalan tentang tanda tersebut, sila berhubung dengan doktor anda.

Bilakah saya harus berjumpa doktor saya?

Hubungi doktor anda secepat mungkin sekiranya anda mempunyai simptom dan tanda-tanda dinyatakan di atas. Tubuh badan setiap orang bertindak balas berbeza. Selalu berbincang dengan doktor anda untuk mendapatkan diagnosis yang tepat dan rawatan yang terbaik untuk anda.

Punca

Apakah punca berlakunya kanser anus?

Punca sebenar masih begum diketahui, tetapi sesuatu yang boleh menghasilkan mutasi genetik pada sel terusan anus. Mutasi ini mengubah sel yang sihat kepada sel kanser yang tidak normal.

Faktor risiko

Apakah yang meningkatkan risiko saya terhadap kanser anus?

Terdapat banyak faktor risiko kepada kanser anus, seperti:

Positif H
IV

Meliwat

Banyak pasangan seksual

Ketuat pada anus kesan jangkitan papillomavirus manusia (HPV)

Diagnosis dan rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimanakah kanser anus didiagnosis?

Untuk mendiagnosis, doktor menggunakan sejarah kesihatan dan pemeriksaan fizikal termasuklah pemeriksaan rektum digit (DRE) dan anoskopi. Anoskopi menggunakan tiub pendek yang mempunyai lampu untuk melihat kawasan yang terjejas.

Biopsi pada kawasan tersebut juga akan dilakukan. Semasa biopsi, secebis tisu diambil dan mikroskop akan digunakan untuk melihat kepada sel kanser pada tisu. Sekiranya sel kanser dijumpai dalam biopsi, ujian lain akan dijalankan seperti ultrasonografi untuk melihat tahap tumor dan tomografi berkomputer (CT) atau pengimejan magnetik resonans (MRI) untuk mengetahui sama ada kanser telah merebak atau tidak (pemeringkatan).

Memeriksa peringkat tumor membantu doktor merancang pemilihan rawatan.

Bagaimanakah kanser anus dirawat?

Kanser anus selalunya boleh disembuhkan. Rawatan bergantung pada saiz tumor, kedalaman tumor, dan sama ada tumor telah merebak ke nod limfa di kawasan lipatan paha.

Rawatan sebelum ini melibatkan pembedahan untuk membuang tumor dan tisu di sekelilingnya. Biasanya, beg kolostomi diperlukan.

Masa kini, terapi radiasi, kemoterapi, dan pembedahan yang khusus membolehkan kebanyakan terusan anus boleh diselamatkan. Kebanyakan pesakit mempunyai fungsi anus yang bagus dengan menggunakan kombinasi rawatan ini.

Sekumpulan doktor pakar akan terlibat seperti pakar onkologi (doktor yang memberi kemoterapi), pakar onkologi radiasi (doktor yang menggunakan rawatan radiasi), dan pakar bedah. Prognosis bergantung pada saiz tumor dan sejauh manakah ia merebak.

Perubahan gaya hidup dan rawatan sampingan

Apakah perubahan gaya hidup dan rawatan sampingan boleh membantu saya menangani kanser anus?

Perubahan gaya hidup dan rawatan sampingan ini mungkin boleh membantu anda menangani kanser anus:

Ikut semua arahan doktor anda

Membuat pilihan gaya hidup sihat: makan diet yang sihat, bersenam, dan dapat tidur yang secukupnya

Mengamalkan hubungan seks yang selamat

Rawatan kanser merupakan proses yang lama dan meletihkan. Anda harus memberitahu ahli keluarga dan kawan-kawan untuk mendapat sokongan ketika proses tersebut.

Jika anda mempunyai sebarang persoalan, sila berhubung doktor anda untuk memahami penyelesaian terbaik bagi anda.


Anda Ada Kencing Manis? Mesti Tertanya-Tanya Bolehkah Pengambilan Insulin Dihentikan?

Insulin adalah hormon yang  memainkan peranan penting dalam mengawal paras gula dalam darah. Kekurangan insulin atau ketidakupayaan untuk bertindak balas dengan insulin boleh mendorong kepada perkembangan simptom diabetes.

Bagi diabetis jenis 1, tubuh tidak berupaya menghasilkan insulin secukupnya untuk mengawal paras glukosa dalam darah. Tanpa adanya insulin, kebanyakan sel-sel tubuh tidak dapat mengambil glukosa dari darah. Disebabkan itu, pesakit
 diabetes jenis 1 perlu mengambil suntikan insulin untuk mengimbangi keperluan insulin dalam badan mereka.

Manakala bagi diabetes jenis 2, tubuh tidak bertindak balas dengan berkesan terhadap insulin, iaitu dipanggil rintangan insulin.
Akibatnya tubuh kurang mampu mengambil glukosa dari darah. Disebabkan itu, mereka yang mempunyai diabetes jenis 2 ini memerlukan insulin akibat pengasilannya oleh pankreas berkurang atau tidak mencukupi. Selain itu, mereka juga perlu mengambil suntikan insulin untuk mengawal paras gula dalam darah mereka.

Bolehkan suntikan insulin dihentikan?

Jika doktor menetapkan bahawa anda perlu mengambil insulin, ia tidak bermakna anda perlu mengambilnya buat seumur hidup anda. Namun demikian, penghidap diabetes jenis 1, mereka memerlukan insulin tambahan untuk terus hidup. Manakala berbeza dengan penghidap diabetes jenis 2 yang mana insulin digunakan sebagai alat untuk mengawal gula dalam darah, maka insulin digunakan mengikut keperluan badan.

Bagi penghidap diabetes yang beralih daripada suntikan insulin kepada ubat oral harus memastikan keupayaan pankreas menghasilkan insulin yang mencukupi bagi mengekalkan paras gula yang normal. Berikut adalah beberapa contoh di mana pengambilan insulin boleh dihentikan:

Dalam sesetengah individu dengan keadaan diabates yang tidak menerima rawatan atau kawalan insulin, tahap glukosa dalam badan mereka cukup tinggi sehingga menjadi toksik secara langsung kepada pankreas. Ini bermakna pankreas tidak hilang keupayaan sepenuhnya untuk menghasilkan tahap insulin kritikal. Namun tidak pula berfungsi dengan baik akibat tahap glukosa yang tinggi. Dalam contoh ini, insulin yang disuntik boleh digunakan untuk beberapa hari atau minggu untuk mengawal glukosa dan membantu pankreas kembali berfungsi pada kadar normal iaitu tahap yang dapat mengawal glukosa disokong oleh ubat oral. Apabila ubat oral diambil, insulin boleh dihentikan. Untuk peringatan, ubat oral berfungsi dengan baik, jika pankreas masih dapat menghasilkan dan melepaskan insulin.

Kadang-kadang insulin diberikan semasa penyakit akut seperti jangkitan, iaitu apabila tahap glukosa tinggi dan permintaan insulin tinggi yang mana lebih daripada keupayaan pankreas menguruskannya. Selepas keadaan tersebut dirawat sebaiknya, anda boleh mengmbil semula ubat oral.

Kebanyakan individu yang mengalami obesiti, mempunyai keadaan diabetes yang membolehkan pengambilan insulin dalam jangka masa berkala,  atau mengawal diabetes dengan mengambil ubat oral jika sedang berusaha menurunkan berat badan.

Hello Health Group
 tidak menyediakan nasihat perubatan, diagnosis, atau rawatan.


Faktor Psikologi Sering Menyumbang Kepada Mati Pucuk

Tidak keterlaluan untuk mengatakan bahawa semua lelaki pernah mengalami mati pucuk atau disfungsi erektil dalam mana-mana fasa kehidupan mereka. Keadaan ini boleh berlaku dalam konteks, situasi, dan orang yang berbeza.

Dalam kebanyakan kes, faktor psikologi menyumbang kepada masalah tersebut. Malah, tidak kurang juga kes sepenuhnya disebabkan oleh faktor psikologi tanpa sebarang kecacatan pada organ reproduktif.

Bagi sesetengah lelaki, mati pucuk jarang berlaku tetapi bagi sebahagian yang lain, ia sangat kerap berlaku. Golongan kedua inilah yang harus mendapatkan nasihat dan terapi yang sepatutnya dari profesional.

Faktor psikologi dan mati pucuk

Banyak keadaan psikologi boleh membawa kepada kegagalan zakar mengalami ereksi. Antara punca paling kerap termasuk kemurungan, masalah rumah tangga, stres, dan sejarah lampau yang buruk mengenai seks.

Kes yang disebabkan oleh masalah organik (fizikal) sekalipun kebiasaannya turut mempunyai faktor psikologi, sama ada minor atau major. Berita baiknya ialah faktor ini boleh dirawat dengan berjaya jika menjalani terapi yang betul.

Malangnya, ia bukanlah isu yang mudah dilontarkan kepada orang lain. Bagi seorang lelaki, berkongsi tentang masalah ini seperti membuka pekung di dada dan mencabar sifat kelelakiannya. Ini membuatkan mereka tidak segera mendapatkan rawatan.

Selepas pengalaman pertama mengalami disfungsi erektil, keyakinan diri lelaki akan berkurang dan sifat gemuruh akan bertambah. Ia membawa kepada gangguan terhadap prestasi semasa hubungan seks seterusnya. Kitaran ini akan terus berulang dan bertambah buruk.

Jangan gopoh mengambil ‘ubat kuat’

Terlalu awal menggunakan ubat-ubatan boleh membuatkan badan anda bergantung kepadanya. Kesannya, anda akan sentiasa memerlukan ubat untuk mencapai ereksi.

Ambil masa untuk tenangkan fikiran dan hilangkan tekanan yang ada dalam minda. Jika masih gagal, sebaiknya dapatkan nasihat perubatan dari ahli profesional dan doktor. Anda boleh juga mencuba ubat tetapi hendaklah berbincang terlebih dahulu dengan doktor atau ahli farmasi.

Paling penting, elakkan membeli ‘ubat kuat’ di internet yang dijual tanpa mendapat kelulusan.


Pembulian Emosi dalam Perkahwinan

Masalah dalam perkahwinan boleh berlaku berpunca daripada keganasan fizikal seperti ketika seorang mempunyai kecenderungan memukul pasangan untuk tempoh yang lama. Walau bagaimanapun, satu lagi bentuk penderaan yang ada dalam hubungan jangka panjang ini adalah penderaan emosi atau pembulian emosi.

Apa itu penderaan emosi?

Mungkin dengan memberi contoh penderaan emosi akan lebih jelas menjelaskan definisinya. Bayangkan anda tidak pernah merasa selesa menghadapi pasangan anda. Apa yang anda rasa apabila perlu berdepan si dia adalah kebimbangan dan juga ketakutan. Anda merasakan apa yang keluar dari mulut pasangan akan memakan diri dan akhirnya anda akan berusaha untuk menggembirakan pasangan anda. Anda tidak perlu mengalami gangguan emosi, tetapi hanya dengan dikutuk, diancam, dikritik, diintimidasi, dipermalukan dan dimanipulasi sepanjang tempoh tertentu. Kemudian, anda telah didera secara emosi.

Motif

Ketika dalam penderaan perhubungan, ada pendera dan yang didera. Apa yang membuatkan seseorang menjadi pendera? Terdapat beberapa sebab tingkah laku berubah. Seseorang yang membesar di bawah persekitaran buli daripada ibu bapa cenderung untuk belajar daripada mereka sifat yang kasar. Dia mungkin lebih percaya kepercayaan palsu dalam perkahwinan dan wanita secara umum. Di samping itu, kekurangan model yang sesuai sejak zaman kanak-kanak boleh menyumbang kepada perkembangan tingkah laku tersebut. Ia bukan untuk mendapatkan bentuk fizikal.

Sebagai contoh, suami sebagai pendera. Selalunya, apa yang dia lakukan dipanggil sebagai penderaan emosi secara emosional kepada isteri adalah mementingkan diri sendiri kerana dia hanya melihat sesuatu perkara daripada perspektifnya dan dia membuat penolakan untuk cuba berada di tempat isterinya. Satu lagi istilah untuk menggambarkan orang itu adalah rujuk sendiri (
self-referenced)
.

Kita boleh mempertimbangkan ini seolah-olah seseorang rujuk sendiri kepada anda, dia boleh memberikan anda sesuatu tanpa mengakui keperluan sebenar anda. Kemudian jika anda menolak, dia bertindak seolah-olah dia telah terluka. Maksudnya, tidak semua pembuli memanipulasi tujuan atau berorientasikan diri. Kadang-kadang, mereka hanya mahu kita bahagia tetapi ketidakmampuan mereka untuk melihat perkara yang kita lakukan boleh menghasilkan sesuatu yang tidak diingini.

Sebenarnya, tidak banyak yang kita boleh lakukan selepas mengetahui kita dalam keadaan pembulian emosi. Walaubagaimana pun, menyedari
 perkara tersebut masih lebih baik daripada kehilangan diri anda dalam kemurungan yang disebabkan oleh penderaan mental.

Hubungan yang sihat dibina atas kepercayaan, empati dan sokongan antara satu sama lain. Sekiranya anda menyedari bahawa hubungan anda menimbulkan penderaan emosi, terapi dapat membantu menyelamatkan perkahwinan anda. Jika tidak, apa yang boleh anda lakukan ialah menjadi kuat dan cuba untuk berbincang masalah dengan pasangan anda dengan cara yang terbaik.

Hello Health Group
 tidak menyediakan nasihat perubatan, rawatan atau diagnosis.


Inspirasi Kecergasan daripada Alam

Artikel ini ditulis dengan kerjasama
Naluri
.

31.1% orang dewasa di seluruh dunia secara fizikalnya tidak aktif. Penurunan dalam aktiviti luar disebabkan oleh pembandaran, termasuklah kemajuan teknologi melalui revolusi pertanian dan perindustrian, dan baru-baru ini, revolusi digital. Tumpuan aktiviti fizikal yang berstruktur pada masa kini juga telah beralih ke gimnasium, dewan sukan dan rumah berbanding aktiviti luar.

Walaubagaimanapun, apa yang sering kita terlepas pandang adalah fungsi persekitaran semulajadi yang menawarkan banyak manfaat untuk kesejahteraan dan pemulihan tekanan. Menghabiskan masa lapang di persekitaran hijau mempunyai kesan positif terhadap kesihatan mental dan umum yang yang dapat dirasakan. Tambahan pula, alam semula jadi dan ruang hijau menawarkan sumber yang murah untuk tujuan peningkatan aktiviti fizikal dan seterusnya mengurangkan gangguan berkaitan stres dan gaya hidup seperti sindrom
burnout
, obesiti, dan penyakit kardiovaskular.

Bagaimana alam mempromosikan kesihatan?

Alam memberikan suasana alam sekitar untuk aktiviti / senaman, yang menggalakkan peningkatan aktiviti fizikal. Ini membawa kepada kecergasan fizikal dan kesihatan yang lebih baik. Bukti bahawa senaman dan aktiviti fizikal mempunyai kesan positif terhadap kesihatan diketahui umum. Terdapat juga beberapa bukti bahawa aktiviti fizikal boleh memberi manfaat positif untuk kesihatan mental seperti penurunan kemurungan.

Alam memberi rangsangan tertentu untuk membolehkan pemulihan daripada keletihan yang terhasil daripada penumpuan perhatian, yang berlaku semasa proses kognitif yang memerlukan penumpuan perhatian yang berpanjangan. Ini termasuklah rutin harian anda seperti memandu, kerja pejabat, membaca dan sebagainya. Alam semulajadi mempunyai kualiti pemulihan yang mendorong perasaan
 ‘being away
‘ dari kegiatan rutin dan persekitaran semulajadi menarik perhatian kita tanpa memerlukan kita untuk berusaha mendapatkannya.

Alam membolehkan pemulihan tekanan melalui tindak balas semula jadi kita terhadap ciri-ciri persekitaran semulajadi seperti keterbukaan ruang, kehadiran corak atau struktur, dan ciri-ciri air. Persepsi ciri-ciri ini dipercayai mencetuskan tindak balas emosi positif yang berkaitan dengan keselamatan dan kelangsungan hidup.

Apa faedah yang diberikan oleh alam semula jadi

Selama bertahun-tahun, saintis telah menunjukkan bahawa alam dapat memberikan bantuan terhadap tekanan atau stres, meningkatkan interaksi sosial, menggalakkan senaman fizikal bahkan membantu menenangkan penyakit mental. Bersenam di luar rumah didapati lebih bermanfaat untuk kesihatan mental berbanding aktiviti ‘indoor’ dan tambahan lagi, persekitaran semula jadi mempunyai kesan yang lebih besar terhadap kesihatan psikologi terutama apabila dilakukan secara bersama dengan aktiviti bersukan atau bersenam. Manfaat bersenam dengan persekitaran hijau tidak diragukan mempunyai banyak manfaat, ini termasuklah:

Meningkatkan motivasi untuk bersenam

Ini adalah kaedah yang berkesan dalam mempromosikan perubahan gaya hidup dengan meningkatkan kadar pematuhan kepada program senaman. Bersenam dengan persekitaran hijau dapat membantu memotivasi aktiviti fizikal dengan meningkatkan keseronokan dan melepaskan diri daripada aktiviti harian, bersama-sama dengan nilai sosial dan hiburan.

Terdapat beberapa bukti untuk menunjukkan bahawa senaman mungkin lebih mudah apabila dilakukan di alam semula jadi. Apabila dibenarkan memilih sendiri kelajuan berjalan, para peserta cenderung berjalan lebih cepat di luar rumah, berbanding di dalam rumah. Sebaliknya, mereka melaporkan penarafan yang lebih rendah terhadap tenaga yang dirasakan, dan mereka menganggap senaman menjadi kurang apabila dilakukan di luar rumah.

Meningkatkan kesihatan mental

Bukti lanjut menunjukkan bahawa latihan di luar boleh meningkatkan mood. Semua jenis aktiviti senaman dalam persekitarn hijau juga meningkatkan keyakinan diri dan mengurangkan suasana negatif seperti ketegangan, kemarahan dan kemurungan. Menariknya, lima minit pertama senaman dalam persekitaran hijau kelihatan mempunyai kesan terbesar terhadap mood dan kayakinan diri, yang memberi manfaat kesihatan psikologi dengan segera.

Meningkatkan hasil fisiologi

Hasil fisiologi termasuk denyutan jantung, tekanan darah dan kawalan autonomi (menggunakan variabiliti kadar denyutan jantung) dan penanda endokrin termasuk noradrenaline, adrenalin dan kortisol (ukuran objektif stres) dipertingkatkan melalui senaman dalam persekitaran hijau. Pendedahan kepada alam semula jadi meningkatkan daya ghairah dan perhatian dengan kenaikan kadar denyutan jantung. Peningkatan variasi kadar denyutan jantung juga menunjukkan penyesuaian sistem saraf dalam menanggapi cabaran yang dialami oleh individu seperti tekanan dan senaman.

Meningkatkan imuniti

Aktiviti sel pembunuh semulajadi meningkat sehingga 30 hari selepas perjalanan selama tiga hari ke hutan untuk lelaki tetapi hanya tujuh hari untuk wanita. Ini menunjukkan bahawa interaksi dengan alam tidak perlu terlalu lama untuk mendapatkan faedah kesihatan fisiologi yang meluas.

Kitq berusaha keras untuk memelihara alam semula jadi dan memastikan bumi kita kekal sebagai tempat yang selamat dan sihat bagi kita untuk hidup. Ingatlah ucapan oleh Jim Rohn “Jaga badan anda, itu satu-satunya tempat yang anda perlu hidup”. Oleh itu, hargai diri sendiri dan badan anda sepertimana alam patut dihargai.

Melibatkan diri dalam aktiviti fizikal di luar rumah menyediakan manfaat kesihatan yang tidak terdapat melalui aktiviti
indoor
. Di samping aspek sosial yang sering diutamakan oleh sesetengah individu, ia juga boleh meningkatkan keseronokan dan kepatuhan untuk membawa perubahan tingkah laku positif dalam sebahagian besar penduduk. Oleh itu, senaman di dalam persekitaran hijau dan aktiviti luar yang luar biasa boleh menjadi ubat semulajadi yang berguna untuk menangani cabaran kesihatan. Oleh itu, aktiviti di luar rumah bukanlah dianggap sebagai taman permainan bagi mereka yang menikmati sukan ekstrim sahaja, tetapi ianya juga merupakan ruang untuk semua.


Kaki Game, Ini 11 Tanda Anda Sedang Alami Ketagihan Game! Sila Berpada-pada

Permainan video atau
 video game

merupakan salah satu daripada aktiviti yang banyak dimainkan oleh ramai orang pada masa lapang termasuklah orang dewasa.

Namun, pada tahap manakah permainan video ini mula dikategorikan sebagai ketagihan game? Ikuti jawapannya di bawah ini.

Apakah ketagihan permainan video?

Ramai yang tidak sedar bahawa kebanyakan daripada mereka mungkin sedang mengalami ketagihan terhadap permainan video.

Permainan yang pada mulanya hanyalah sebagai satu cara mengisi masa lapang, kini telah banyak menjejaskan keadaan kesihatan mental pemainnya.

Walaupun
American Psychiatric Association
 (APA) tidak mengelaskan ketagihan game ini dalam
Diagnostic and Statistical Manual of Mental Disorders
 (DSM), namun WHO ada menyatakan ‘
gaming disorder
‘ dalam
International Classification of Diseases
 (ICD-11).

Menurut WHO, ‘
gaming disorder’
 adalah corak tingkah laku permainan yang berterusan atau berulang, yang mungkin dilakukan dalam talian atau luar talian.

Tingkah laku tersebut ditunjukkan oleh gangguan kawalan terhadap permainan, peningkatan keutamaan yang diberikan kepada permainan sehinggalah mainan lebih diutamakan daripada kepentingan hidup dan aktiviti harian yang lain.

Selain itu, terdapat kesinambungan atau penerusan permainan walaupun berlakunya kesan-kesan yang negatif ke atas pemainnya.

Walaupun kebanyakan daripada pemain
video game
 ini tidak mengalami ketagihan game, WHO menganggarkan terdapat antara 3% – 4% pemain yang mengalaminya.

Perbezaan ketara yang menentukan sama ada
video game
 tersebut sihat atau sebaliknya adalah bagaimana permainan tersebut menjejaskan kehidupan seseorang secara negatif.

Apakah tanda-tanda jika seseorang itu alami ketagihan permainan video?

Menurut kriteria yang dinyatakan melalui DSM-5, anda perlu memiliki sekurang-kurangnya 5 atau lebih tanda-tanda yang dinyatakan di bawah ini dalam tempoh 1 tahun untuk dikategorikan sebagai mengalami ketagihan.

Antara tanda-tanda ketagihan tersebut ialah:

Selalu berfikir berkenaan
gaming
 sepanjang masa

Rasa sedih sekiranya anda tidak dapat bermain
video game

Perlu habiskan banyak masa bersama
video game
 untuk mendapatkan kepuasan

Tidak mampu untuk menghentikan permainan tersebut atau mengurangkannya

Tidak mahu melakukan perkara-perkara lain yang pernah dinikmati sebelum ini

Mempunyai masalah sama ada di sekolah, di rumah atau di tempat kerja disebabkan oleh permainan video tersebut

Terus tetap bermain permainan video walaupun sedar mengalami masalah atau gangguan disebabkan oleh permainan video

Menipu orang lain berkenaan jumlah masa yang dihabiskan untuk bermain permainan video

Menggunakan
video game
 sebagai medium untuk melegakan emosi dan perasaan

Berasa bosan, resah atau sedih jika tidak dapat bermain
video game
 (
simptom withdrawal
)

Bermain permainan video sehingga memutuskan hubungan dengan pasangan, kehilangan pekerjaan, atau pelajaran terjejas dan merudum

Cara untuk mengawal ketagihan
game
 yang dialami

Jika anda mempunyai ahli keluarga yang mengalami ketagihan ini, atau diri anda sendiri yang mengalaminya, cuba lakukan beberapa tip yang dinyatakan di bawah ini:

Tetapkan masa bermain permainan video. Kawal waktu permainan tersebut agar tidak melampau-lampau

Jauhkan sebarang gajet seperti telefon pintar dan tablet daripada anda ketika sudah hampir waktu tidur

Alihkan perhatian anda daripada terus bermain permainan video seperti keluar rumah, bersiar-siar, melancong atau bersukan

Berjumpa dengan ahli psikologi untuk mendapatkan terapi seperti terapi tingkah laku kognitif (CBT)
 bagi mengurangkan ketagihan yang dialami

Jaga-jaga, ini kesan yang mungkin terjadi kepada kanak-kanak jika alami ketagihan

American Academy of Pediatrics
 (AAP) menyatakan, pendedahan terhadap keganasan yang ditonjolkan dalam media termasuklah
video game
 boleh menyebabkan kanak-kanak tersebut mempunyai tingkah laku yang agresif.

Selain itu, kanak-kanak juga mungkin akan lebih mudah menerima tingkah laku keganasan yang ditonjolkan dalam
game
 dan menganggapnya sebagai satu yang normal.

Oleh sebab itu, ibu bapa atau penjaga amat perlu mengawal dan memerhatikan sebarang
game
 yang dimainkan oleh anak-anak di rumah.

Ketagihan bergantung kepada sikap seseorang

Ada yang berpendapat bahawa
video game
 lebih memberikan kesan negatif kepada pemainnya.
Ini termasuklah menggalakkan keganasan
, seksisme, kelucahan dan mengelakkan pergaulan sosial sesama manusia.

 Ada juga yang melihat bahawa
video game
 ini mampu menjadi satu medium pembelajaran untuk kanak-kanak, merangsang kreativiti dan membangunkan karakter seseorang.

Sebenarnya,
video game ini mempunyai kedua-dua kebaikan dan
 keburukan.

 Kesan negatif yang mempengaruhi seseorang individu tersebut akibat daripada ketagihan video adalah berpunca daripada sikap pemain terhadap
game
itu sendiri dan juga kehidupannya.


Adakah Bahan Tambahan Makanan Berbahaya?

Walaupun beberapa bahan tambahan makanan dan pengawet memberi faedah pemakanan atau meningkatkan keselamatan makanan, yang lain –
daripada pewarna dan perasa kepada pemekat dan pemutih
 – ditambah untuk menarik pengguna dan telah diketahui atau risiko kesihatan yang berpotensi. Pertimbangkan bahaya pendedahan daripada sumber tidak langsung makanan anda. Pertahanan terbaik anda adalah mengelakkan atau mengehadkan makanan sekiranya diproses, ditapis, dibungkus, atau makanan mudah.

Bahaya bahan tambahan makanan

Bahan tambahan makanan dan pengawet telah dikaitkan kepada berikut, terutamanya dalam kajian haiwan:

Kanser pada haiwan makmal seperti tikus;

Asma dan reaksi alahan yang berkaitan dengan bahan kimia, seperti sulfida, dan nitrit dan nitrat yang menghalang perubahan warna di dalam daging dan dianggap salah satu daripada bahan tambahan makanan yang paling teruk;

Simptom usus seperti loya dan cirit-birit, yang boleh menjadi sebahagian daripada tindak balas alahan;

Kelahiran pramatang dikaitkan dengan pemanis tiruan, menurut kajian Denmark 2010 dan kajian Norwegian 2012;

Hiperaktif dan kurang perhatian gangguan pada kanak-kanak;

Rintangan manusia terhadap antibiotik kerana digunakan dalam haiwan makanan;

Sakit kepala daripada bahan-bahan seperti monosodium glutamate (MSG);

Peningkatan risiko penyakit jantung dari pengumpulan fosfat dalam badan dalam mereka yang berisiko;

Risiko pertambahan berat badan daripada gula ditambah dan pemanis, hormon, atau bahan-bahan yang mengganggu peraturan hormon;

Masalah neurologi, seperti juga daripada penggunaan aspartame pada tikus.

Makanan biasa aditif

Terdapat lebih daripada 300 bahan tambahan yang digunakan hari ini. IBahan tambahan ini membunuh dan mencegah acuan dan yis daripada tumbuh pada makanan.

Mono-Sodium Glutamat (MSG)

MSG adalah penambah rasa dan pengawet yang ditambah kepada kebanyakan makanan dibungkus dan tin. Malah, ia dijumpai paling dijumpai dalam makanan yang dibungkus, daripada kentang goreng kepada sup untuk daging dalam tin, tetapi ia selalunya tidak disenaraikan sebagai MSG.

Acesulfame-K

Acesulfame-K adalah pemanis tiruan yang pada satu masa hanya dibenarkan dalam produk gula. Menurut Pusat Sains untuk Kepentingan Umum, atau CSPI, ia kini digunakan dalam minuman ringan dan produk lain, bersama-sama dengan glukosa.

Butylated Hydroxyanisole or BHA

BHA adalah pengawet yang memperlahankan kadar lemak menjadi tengik. Ia sering dijumpai di dalam bijirin, kentang goreng dan produk minyak sayur-sayuran. Apabila BHA telah diuji pada haiwan, ia didapati menyebabkan kanser dalam “forestomach”.

Aspartame

Aspartame adalah pemanis tiruan yang terkenal, dan ia dijumpai dalam banyak minuman, minuman ringan, beku, pencuci mulut bebas gula, gula-gula dan paket individu.

Cyclamate

Cyclamate
adalah satu lagi pemanis tiruan, yang Amerika Syarikat mengharamkannya kerana potensi penyebab kanser. Cyclamate disyaki boleh meningkatkan aktiviti penyebab kanser akibat bahan-bahan lain, dan bukannya peyebabkan kanser itu sendiri.

Bagaimana mengelakkan bahan tambahan makanan?

Pembelian organik menjadi semakin popular sebagai pengguna menjadi lebih sedar tentang kesan-kesan kesihatan buruk makanan yang diproses. Walaupun ia adalah alternatif yang lebih sihat, pembelian organik adalah lebih mahal. Jika anda dalam bajet, kurangkan membelinya, dan membuatkanya bertahan. Anda juga boleh belajar untuk hasilkan makanan anda sendiri jika anda mempunyai ruang untuk taman. Pilihan ini adalah lebih murah daripada pergi ke pasar raya. Pengetinan makanan sepanjang tahun adalah cara yang baik untuk mempunyai makanan disediakan di seluruh musim.


Malaysia Pernah Jadi Negara Bebas Polio, Tapi Jangan Anggap Kita Sudah Selamat, Wajib Ambil Vaksin!

Mungkin masih ramai dalam kalangan kita yang belum tahu bahawa tanggal 24 Oktober pada setiap tahun merupakan Hari Polio Sedunia.

Ya, ia adalah sejenis penyakit yang sangat popular dan pernah juga menjadi salah satu wabak paling berbahaya suatu ketika dahulu.

Persoalannya, apa itu polio, punca dan akibat ia berlaku? Jom sama-sama kita ikuti artikel ini dengan lebih lanjut!

Apa itu polio?

Sebelum pergi dengan lebih mendalam lagi, adalah wajar untuk kita berkenalan dengan definisi sebenar penyakit ini terlebih dahulu.

Untuk pengetahuan anda,
polio adalah sejenis penyakit yang disebabkan oleh virus berjangkit bernama poliovirus
.

Ia merebak daripada satu individu ke individu lain melalui laluan najis, oral atau dengan menjangkiti minuman atau makanan yang anda ambil.

Selepas memasuki tubuh badan, ia akan mula merebak dan membiak di usus, dan menyerang sistem saraf, sekali gus boleh mengakibatkan kelumpuhan.

Dalam pada itu, polio juga boleh menyebabkan kesukaran untuk penderita bernafas dan lebih menakutkan adalah ia boleh mendatangkan maut.

Simptom

Sekiranya virus ini menjangkiti kalian, mungkin terdapat beberapa simptom yang boleh menjadi petanda, antaranya:

Demam panas melebihi suhu 38°C

Sakit tekak

Sakit kepala

Sakit perut

Sakit otot

Simptom yang lebih serius termasuklah
poliomyelitis major.

Ia biasanya berlaku pada hari ke-7 hingga 14 selepas jangkitan dan akan menyebabkan
 demam panas, sakit kepala, tengkuk, belakang dan otot yang sangat teruk
.

Kadangkala bahagian kulit tubuh badan juga akan mula terjadi satu sensasi aneh, seperti dicucuk oleh pin atau jarum ekoran tahap sensitiviti yang sangat luar biasa.

Mungkin juga muncul beberapa simptom yang tidak disenaraikan di atas, jadi sila berjumpa dengan doktor anda sekiranya mempunyai kebimbangan mengenainya.

Punca

Seperti mana yang telah kami bincangkan di atas tadi,
 polio adalah sejenis penyakit yang disebabkan oleh sejenis virus berjangkit bernama poliovirus (enterovirus)
.

Ia boleh tersebar melalui pengambilan makanan atau minuman yang mengandungi virus tersebut lantas boleh merebak dan membiak daripada satu individu ke individu lain.Dalam pada itu, ada beberapa faktor risiko yang boleh meningkatkan potensi anda dijangkiti penyakit ini, termasuklah:

Golongan warga emas

Bayi dan kanak-kanak

Ibu yang sedang hamil

Pernah melancong ke kawasan di mana polio selalu terjadi atau yang baru diserang wabak polio

Tinggal bersama atau menjaga mereka yang mungkin terkesan dengan poliovirus

Sistem imun tubuh badan yang lemah, seperti yang berlaku akibat jangkitan HIV

Individu yang telah dibuang tonsil (tonsilektomi)

Aktiviti fizikal yang terlalu kuat atau stres melampau pada tubuh badan selepas terdedah dengan virus polio, keduanya boleh melemahkan sistem imun

Tidak mendapatkan suntikan imunisasi polio

Pendek kata, ia memang berbahaya kerana penyakit ini berpotensi menjadi epidemik atau pandemik sekiranya dibiarkan tanpa mendapatkan sebarang rawatan susulan.

Apa kesan penyakit ini terhadap otot anda?

Mungkin ramai yang pernah terdengar atau terbaca mengenai penyakit polio namun kurang arif akan akibat jika dijangkiti penyakit ini.

Buat anda yang mungkin belum tahu, virus ini akan menyerang otot-otot pada tubuh badan anda lantas mungkin mengakibatkan kelumpuhan.

Kelumpuhan yang terjadi ini adalah antara kesan daripada
late effects of polio
 (LEoP) dan biasanya berlaku kepada individu yang mempunyai sejarah penyakit ini.

Dalam erti kata yang lebih mudah,
penderita polio mungkin akan mengalami kelumpuhan anggota tubuh badan
 jika lambat mendapatkan rawatan susulan.

Bukan niat untuk menakutkan, namun kelewatan dalam usaha kalian berkunjung ke pusat kesihatan berdekatan juga boleh mengakibatkan kematian.

Hari Polio Sedunia 2020

Pada penghujung tahun 2019, kita semua telah digemparkan dengan satu berita di mana seorang bayi berusia 3 bulan telah disahkan menghidap penyakit polio.

Ini merupakan kes pertama setelah Malaysia diisytiharkan sebagai negara bebas polio pada tahun 2000 berikutan penguatkuasaan pemberian vaksin secara meluas kepada bayi yang baru lahir.

Bayi yang malang itu kemudiannya telah dimasukkan ke dalam wad isolasi untuk tujuan pemerhatian dan rawatan lanjutan.

Ujian makmal yang dijalankan oleh World Health Organization (WHO) Polio Regional Laboratory di Australia telah mendapati bahawa
virus yang menjangkiti bayi tersebut mempunyai persamaan genetik dengan virus di Filipina
 yang menyebabkan kes
Acute Flaccid Paralysis
 (AFP).

Ini merupakan antara contoh kes yang disebabkan oleh pergerakan manusia masuk ke dalam negara yang bebas polio.

Ini bermakna kita semua masih belum selamat meskipun pernah diisytihar sebagai negara bebas polio suatu ketika dahulu.

Vaksin adalah jalan penyelesaiannya

Bersempena Hari Polio Sedunia ini, marilah kita bersama mengingatkan semua kelompok masyarakat akan bahaya penyakit ini.

Cara mudah untuk mencegah dan menghalang ia kembali menjadi wabak adalah dengan semudah mengambil vaksin di hospital.

Jangan berdegil atau bersangka buruk terhadap vaksinasi
 kerana inilah satu-satunya cara untuk memastikan kesejahteraan dan kesihatan masyarakat sejagat!


Anak Soleh Bermula Dengan Didikan Yang Betul

“Besar nanti jadi anak soleh ya sayang,” ungkapan sering diucapkan kebanyakan ibu bapa kepada anak. Namun bagaimana caranya untuk menjadikan anak itu sebagai anak yang soleh dan solehah?

Anak soleh bermula daripada didikan

Setiap ibu bapa pastinya inginkan anak yang soleh, mendengar kata dan bijak. Tetapi bagaimana sebenarnya cara yang terbaik untuk menjadikan si kecil membesar menjadi anak soleh? Adakah ia sukar untuk dilakukan?

Sebenarnya, untuk menjadikan anak membesar sebagai insan yang soleh dan solehah bukanlah satu perkara yang sukar untuk dilakukan. Ini kerana ia bermula daripada cara
 didikan ibu bapa
itu sendiri.

Dalam erti kata yang mudah, jika ibu bapa mendidik anak dengan cara yang betul dan terbaik, maka impian memperolehi anak soleh dan mendengar kata, pastinya akan dapat dicapai. Tetapi bagaimana?

Mengalas t
anggungjawab sebagai ibu bapa
 memerlukan komitmen dan kesabaran yang tinggi. Dalam masa yang sama  tanggungjawab tersebut perlu dilengkapi dengan perasaan kasih sayang.

Kaedah mendidik anak

Bagaimana yang dikatakan sebagai cara didikan yang betul dan terbaik agar si manja membesar menjadi anak soleh? Penulis akui, setiap ibu bapa mempunyai cara dan pendekatan yang berbeza dalam
mendidik anak.

Walau bagaimanapun, berikut adalah antara beberapa kesilapan yang tanpa disedari dilakukan oleh kebanyakan individu bergelar ibu bapa:

Penggunaan bahasa yang kasar

Anda pasti pernah berada dalam situasi di mana seorang ibu me
marah
i anaknya di depan khalayak umum, bukan? Ataupun pernah tak anda mendengar jiran anda menjerit dan menggunakan bahasa yang kasar kepada anaknya?

Apakah perasaan anda tatkala mendengar jeritan, maki hamun dan amarah seorang ibu kepada anaknya? Mungkin anda berasakan itu adalah cara si ibu melepaskan tekanannya akibat sikap si anak.

Tetapi sebenarnya perbuatan seperti itu lebih cenderung menjadi ikutan si anak apabila dewasa kelak. Mereka mungkin akan menjerit,
marah
 dan memaki sesiapa sahaja yang tidak mengikut keinginannya. Adakah anda mahu anak anda menjadi individu seperti itu?

Bukankah setiap tutur kata ibu bapa itu adalah doa? Bukankah anak itu cerminan diri ibu bapa? Maka jika anda mahu si kecil menjadi anak soleh dan solehah, maka elakkan daripada menuturkan perkataan kasar yang tidak elok. Ubah diri anda terlebih dahulu sebagai ibu bapa sebelum anda membentuk si manja menjadi anak yang baik.

Memaksa anak

Anda mahukan anak mendengar setiap kata dan mengikut telunjuk anda. Anda langsung tidak cuba memahami keinginan si kecil. Adakah anda sedar tindakan anda itu boleh menyebabkan si kecil menjadi tertekan? Lebih menakutkan jika mereka tidak mempunyai keinginan dan semangat untuk melakukan sesuatu seperti
bermain
?

Ya, kita semua sebagai ibu bapa mahukan yang terbaik untuk anak-anak, tetapi adakah apa yang kita rasakan terbaik itu, sememangnya terbaik buat si kecil? Bayangkan jika anda berada di tempat si manja dan dipaksa melakukan sesuatu yang bukan kehendak anda, apakah perasaan anda? Malahan, tidak mustahil ia boleh menyebabkan wujudnya dendam dalam hati si manja.

Sebaiknya, jangan terlalu memaksa anak anda mengikut telunjuk anda semata-mata. Berikan si kecil peluang menikmati zaman
kanak-kanak
 mereka. Benarkan mereka untuk mempunyai pengalaman dan memori menyeronokkan dan akan dikenang sepanjang hayat mereka.

Jika mereka mempunyai minat dalam sesuatu perkara, bantu mereka untuk menjadi terbaik dalam apa juga bidang kegemaran mereka. Jika mereka masih kabur, maka ia adalah tugas anda untuk membantu mereka membina dan mewujudkan perkara yang mereka gemari.

Ketagihan gajet

Dalam hal berkaitan gajet ini, terdapat percanggahan pendapat mengenai keperluan
masa skrin
 untuk anak-anak dalam kalangan ibu bapa. Ada sesetengah ibu bapa yang melarang dan tidak langsung membenarkan anak untuk
menggunakan gajet
, ada ibu bapa yang mengehadkan
masa skrin
 sehari dan terdapat juga ibu bapa yang memberikan kebebasan kepada anak-anak untuk menghadap dan
bermain
 gajet seharian. Anda berada dalam kelompok ibu bapa yang mana?

Tidak kira kelompok ibu bapa yang mana anda berada, pastinya anda mempunyai alasan yang tersendiri, bukan? Sebenarnya tidak salah untuk anak-anak menghadap skrin, sama ada televisyen, telefon pintar atau sebarang gajet. Tetapi ia haruslah mempunyai had masa yang tertentu.

Jangan sesekali memilih memberikan gajet sebagai cara untuk mengawal anak. Ini kerana tindakan ini mungkin akhirnya akan memakan diri anda sendiri dan menyebabkan anak anda menjadi ketagih dengan gajet.

Walau apa pun, sebagai ibu bapa pilihan berada di tangan anda. Anda yang akan menentukan corak kehidupan anak anda. Jika anda berasakan tiada masalah memberikan kebebasan penggunaan gajet dan
masa skrin
, terpulang. Jangan nanti menyesal di kemudian hari, okay?

Melarang anak

Pernah tak si kecil secara tiba-tiba datang kepada anda dan menyatakan “Mama, Husna nak tolong sapu sampah”, apakah reaksi anda? Mengizinkan atau menghalang? Jika anda mengizinkan, maka anda membuat keputusan yang betul walaupun hakikatnya si kecil mungkin hanya akan menambahkan lagi kerja anda.

Ini sekurang-kurangnya dapat mendidik sifat dan keinginan untuk membantu dalam diri mereka. Dalam masa yang sama membangunkan
rasa tanggungjawab dalam diri anak
 anda.

Sebaliknya, jika anda memarahi mereka dan menolak keinginan mereka untuk membantu, malah lebih teruk lagi apabila anda memarahi mereka, percayalah situasi ini akan menyebabkan mereka sukar untuk membantu dalam melakukan tugasan di rumah.

Menipu

Kenapa anak takut untuk bercakap benar apabila melakukan kesalahan? Sudah tentu kerana mereka bimbang akan dimarahi anda. Kenapa
anak gemar untuk menipu
? Pastinya kerana mereka pernah melihat anda menipu.

Seperti yang dikatakan pada awal tadi, anak adalah cerminan diri anda sendiri. Jika anda merupakan individu yang tidak beradab, gemar meninggikan suara dan menipu, maka tidak mustahil anak anda juga akan bersikap sebegitu. Si kecil mudah meniru apa yang sering mereka lihat.

Buat perangai

Anak meminta anda membelikan sesuatu dan anda tidak memenuhi permintaannya, apa yang akan berlaku? Adakah dia mengamuk,
menangis
atau mendiamkan diri? Jika mereka mengamuk dan membuat perangai, ini bermakna mereka sudah biasa dengan situasi segala kehendak dan keinginan mereka dipenuhi.

Mungkin ada antara anda bertanyakan, adakah ia sesuatu yang tidak bagus sedangkan anda mampu untuk memberikannya? Sebenarnya, anak anda harus mempunyai satu kesedaran bahawa bukan semua perkara yang diingini akan diperolehi.

Mereka harus belajar bersyukur dengan apa yang mereka miliki dan bukannya hanya tahu meminta-minta. Ini kerana dikhuatiri sikap ini akan terbawa-bawa sehingga anak anda sukar menerima pendapat dan pandangan individu lain.

Konklusi

Apa yang dikongsikan di atas adalah antara kesilapan yang sering dilakukan oleh kebanyakan ibu bapa tanpa sedar. Namun, masih belum terlewat untuk anda melakukan perubahan jika anda mahu si kecil membesar menjadi anak soleh yang boleh membanggakan anda suatu hari nanti. Segalanya bermula daripada didikan anda sebagai ibu bapa. Banyakkan bersabar, okay?

Hello Health Group
 tidak menyediakan nasihat perubatan, diagnosis, atau rawatan.


Jaga-jaga, Serangan Asma Boleh Terjadi Jika Ada Alergi Makanan!

Alergi makanan merupakan jenis alahan yang biasa kita dengar. Namun, alergi dan asma mungkin berkait antara satu sama lain. Apakah kaitan antara kedua-duanya?

Untuk mengetahuinya, teruskan pembacaan anda.

Untuk mendapatkan lebih banyak informasi tentang Alahan, sila dapatkannya
di sini
.

Apa itu alergi dan asma?

Alahan merupakan tindak balas sistem imun badan secara berlebihan (
hypersensitivity
) apabila didedahkan kepada alergen, iaitu bahan yang menyebabkan alahan.

Antara alergen yang ada seperti makanan dan yang wujud daripada persekitaran kita, contohnya habuk, debunga, kulat atau bulu haiwan.

Alahan jenis ini selalunya bergejala kulit gatal dan
timbul ruam-ruam merah di badan
, bengkak mata, gatal mulut atau telinga, hidung berair dan bersin.

Kadangkala, jika lebih teruk alahan boleh menyebabkan sukar bernafas dan payah menelan.

Asma pula adalah penyakit kronik paru-paru yang disebabkan oleh keradangan.

Salur udara menjadi sempit dan rembesan mukus (lendir) berlebihan mengakibatkan batuk, susah bernafas (lelah) dan berbunyi berdehit (
wheezing
).

Penyebab serangan asma adalah alergen, aktiviti sukan, asap, cuaca yang sejuk, bau yang kuat dan jangkitan salur pernafasan.

Asma, alahan makanan, resdung dan ekzema
 adalah satu kumpulan di bawah payung kategori penyakit alahan.

Selalunya,alergi dan asma berkait antara satu sama lain dan boleh wujud secara bertindan bagi sesetengah individu.

Alergi makanan boleh menyebabkan serangan asma

Alergi makanan atan bahan tambahan di dalam produk makanan boleh menjurus kepada penyakit asma. Namun, bukan semua penghidap asma mempunyai alahan terhadap makanan.

Keliru? Baca selanjutnya.

Walaupun ada beberapa jenis makanan yang disaran untuk dielakkan bagi penghidap asma, namun tidak bermakna individu tersebut alah kepada makanan itu.

Memang benar alergi makanan juga adalah
penyebab datangnya serangan asma
 lebih-lebih lagi jika alahan yang teruk.

Alahan makanan yang dialami semasa bayi meningkatkan kebarangkalian mendapat penyakit asma kanak-kanak apabila membesar.

Ada juga antara kita yang menghidap kedua-dua asma dan alergi makanan, dan ini sangat mustahak untuk kita fahami bagi mengelakkan risiko serangan asma yang lebih teruk disebabkan alahan makanan.

Memahami hubungan alergi dan asma

Kajian menunjukkan alahan makanan boleh bermula seawal umur bayi kurang setahun, manakala asma hanya boleh didiagnosis selepas umur beberapa tahun.

Asma selalunya berlatarbelakangkan sejarah keluarga yang ahlinya penghidap asma sama ada dalam rawatan atau tidak.

Terdapat juga laporan penyelidikan di luar negara yang mengatakan
kanak-kanak lebih mudah menghidap asma
 seawal umur 7 tahun apabila mempunyai sejarah alahan makanan jika dibandingkan dengan yang tiada sejarah alergi makan.

Penyebab utama asma
 datangnya dari faktor persekitaran seperti hama, kutu, habuk, debunga dan bulu haiwan peliharaan.

Bahan-bahan tambahan dalam makanan seperti pengawet, pewarna dan penambah perisa juga boleh menjadi penyebab serangan asma.

Antara
makanan yang boleh menyebabkan asma
 ialah:

Makanan yang mengandungi
sulphite
 seperti buah-buahan yang dikeringkan
(dried fruits
), kentang yang diawet, jem dan arak.

Makanan berasaskan produk tenusu seperti susu, keju, yogurt.

Daging yang diproses seperti sosej, ham dan bakon.

Makanan tinggi kandungan garam

Baca juga:

Ibu Takut Anak Datang Alergik Termakan Kuih Raya Berkacang? Ini Fakta Mitos Alahan Kekacang

Elak Alahan Bulu Kucing Dengan Cara Bela Si Meow? Ini 7 Mitos Tentang Alergi Haiwan!

Komplikasi asma apabila ada alahan pada makanan

Menurut laporan penyelidikan yang dijalankan di Amerika, asma juga dikenal pasti sebagai faktor risiko bagi anafilaksis, yang dikaitkan dengan kesan yang lebih buruk jika dibandingkan dengan kanak-kanak tanpa alahan makanan.

Alahan kepada makanan
 yang dimaksudkan termasuk alah pada produk kekacang, produk tenusu dan lain-lain.

Rawatan alergi dan asma

Bagi mereka yang ada kedua-dua alahan makanan dan juga asma, kebiasaannya doktor akan berbincang dengan anda untuk membuat pelan kawalan asma.

Dalam pelan ini, doktor akan mencatatkan jenis alergen atau makanan penyebab yang mendatangkan serangan asma anda.

Selain itu, dicatatkan juga jenis ubat, kombinasi
inhaler
 (penyedut asma) dan
bagaimana pengambilan ubat
 atau
inhaler.

Terdapat dua jenis
inhaler-
 ubat penyelamat untuk digunakan ketika mendapat serangan asma, dan ubat pengawal untuk mencegah asma.

Sudah tentunya perubahan gaya hidup juga penting dalam mengawal serangan asma dengan mengelakkan faktor pencetusnya.

Objektif utama bagi
penghidap asma
 yang mempunyai alahan makanan adalah mengawal frekuensi serangan asmanya.

Jika asma terkawal, maka alahan makanan juga akan kurang serius bertindak balas. Alergi dan asma juga perlu dirawat jika ia menjadi semakin teruk.

Sekiranya berlaku serangan asma yang teruk akibat alahan makanan, teruslah berkejar ke hospital terdekat untuk rawatan kecemasan!


Aplikasi DLP Bantu Penghidap Diabetes Ubah Gaya Hidup Untuk Kawal Penyakit

Pengambilan ubat-ubatan sememangnya penting sebagai rawatan kencing manis. Tetapi berita baiknya, terdapat aplikasi yang boleh digunakan sebagai cara kawal kencing manis untuk penghidap diabetes tanpa bergantung kepada ubat sepenuhnya.

Untuk mendapatkan lebih banyak info tentang Kesihatan, sila dapatkannya
di sini.

Aplikasi DLP cara kawal kencing manis tanpa ubat

Sebuah aplikasi berasaskan web telah dilancarkan yang bertujuan untuk menambahbaik hasil
rawatan diabetes
, di samping mengurangkan beban terhadap pesakit, keluarga mahupun sistem penjagaan kesihatan dan ekonomi negara.

Program Gaya Hidup Diabetes (
Diabetes Lifestyle Programme,
DL
P) merupakan aplikasi menerapkan intervensi gaya hidup dalam amalan pengurusan diabetes yang utama.

Aplikasi web yang boleh diakses melalui https://lifestylechange.mydlp.my/

Menurut Pengerusi Panel Pakar DLP, Dr Zanariah Hussein “Kajian membuktikan perubahan gaya hidup dapat memberikan kesan positif selain daripada pengambilan ubatan sebagai rawatan kencing manis.”

“Pengurusan diet, gaya hidup aktif, pemantauan gula darah secara kendiri, dan
penurunan berat badan
 merupakan langkah asas dalam menguruskan diabetes.”

“Kelestarian perubahan gaya hidup dan mengekalkan penurunan berat badan akan mengurangkan paras gula darah, kolesterol dan tekanan darah, serta jumlah ubat yang diperlukan. Malah dalam sesetengah kes, diabetes dapat mencapai
remission
!,” tambah beliau lagi.

Perubahan gaya hidup sebagai asas cara kawal kencing manis ini sangat bermanfaat kepada pesakit sehinggakan ia disyorkan dalam garis panduan amalan klinikal tidak kira untuk individu yang belum atau telah mengambil ubat mahupun menerima
rawatan insulin
.

Baca juga:

Cara kawal kencing manis melalui 3 o
bjektif DLP

Tiga objektif DLP ini adalah untuk:

Mengangkat profesional penjagaan kesihatan sebagai
advocate
 atau pendukung pengurusan diabetes holistik (gaya hidup sihat & perubahan
tingkah laku
).

Berganding tangan dengan pakar-pakar perubatan dan kesihatan bersekutu untuk membangunkan kandungan digital yang berfokuskan diet dan gaya hidup serta panduan yang praktikal.

Menyatukan pihak pakar perubatan, pakar kesihatan bersekutu dan pesakit dalam satu usaha bersama untuk menguruskan
Diabetes Jenis 2
, disokong oleh satu sistem digital.

Pengerusi Program Gaya Hidup Diabetes (DLP) dan Pakar Perunding Kanan Endokrinologi, Datuk Dr Zanariah Hussein

Dr Zanariah yang juga merupakan Pakar Perunding Kanan Endokrinologi berharap, melalui aplikasi ini semua pihak menyedari bahawa
perubahan gaya hidup
 adalah sesuatu yang boleh dilaksanakan dan mendatangkan manfaat besar sebagai pilihan r
awatan kencing manis tanpa ubat.

Sebagai contoh, merancang saiz hidangan nasi, sum
ber p
rotein dan sayur-sayuran berdasarkan prinsip pinggan sihat atau ‘suku-suku-separuh’ akan menjamin
 diet seimbang
 dan memenuhi keperluan pemakanan pesakit.

Selain itu, pemilihan bijirin penuh dan
makanan tinggi serat
 memerlukan lebih masa untuk dicerna akan membantu mengelakkan peningkatan gula darah mendadak yang lazim berlaku apabila mengambil karbohidrat diproses.

Dari aspek aktiviti fizikal,
melakukan kerja rumah
 atau berjalan pantas setiap hari akan membolehkan insulin, iaitu hormon yang wujud secara semula jadi dalam badan, bertindak dengan lebih berkesan untuk mengekalkan paras gula darah dalam julat sihat.

DLP turut menggalakkan penghidap diabetes untuk melakukan pemantauan gula darah kendiri secara teratur bagi memahami corak gula darah mereka pada masa berlainan dalam sehari sebagai cara kawal kencing manis.

Cara tersebut membolehkan mereka melaraskan
 pengambilan makanan
 dan gaya hidup bagi mengekalkan paras gula darah dalam julat sasaran.

MoU tanda sokong panel pakar

DLP dilancarkan oleh Menteri Kesihatan Malaysia, Dr Zaliha Mustafa, yang diwakili oleh Dr Mohd Azman Yacob, Pengarah Bahagian Perkembangan Perubatan,
Kementerian Kesihatan Malaysia (KKM)
.

Sempena majlis pelancaran tersebut, turut diadakan pemeteraian Memorandum Persefahaman (MoU) antara pelbagai panel pakar yang merupakan peneraju utama DLP, iaitu:

Persatuan
Endokrin
 dan Metabolik Malaysia (MEMS)

Persatuan Perubatan Malaysia (MMA)

Persatuan Pakar Perubatan Keluarga Malaysia (FMSA)

Akademi Kedoktoran Keluarga Malaysia (AFPM)

Persatuan Dietitian Malaysia (MDA)

Persatuan Pendidik Diabetes Malaysia (MDES)

Dari kanan: Presiden Akademi Kedoktoran Keluarga Malaysia (AFPM); Dr Lee Cheng Yew, Naib Presiden Persatuan Pakar Perubatan Keluarga Malaysia (FMSA); Dr Wong Ping Foo, Naib Presiden Persatuan Endokrin dan Metabolik Malaysia (MEMS); Prof. Dr. Muhammad Yazid Jalaludin, Pengarah Bahagian Perkembangan Perubatan; Kementerian Kesihatan Malaysia (KKM); Dr Mohd Azman Yacob, Pengerusi Panel Pakar Program Gaya Hidup Diabetes (DLP); Dr Zanariah Hussein, Presiden terdahulu Persatuan Perubatan Malaysia (MMA); Dr Koh Kar Chai, Presiden Persatuan Dietitian Malaysia (MDA); Prof Winnie Chee Siew Swee dan Presiden Persatuan Pendidik Diabetes Malaysia (MDES); Yong Lai Mee menandatangani Memorandum Persefahaman (MoU) di Kuala Lumpur.

MoU tersebut bertujuan menzahirkan semangat dan komitmen setiap panel pakar terlibat dalam menyokong cara kawal kencing manis ini melalui perubahan gaya hidup.


Kekal Cergas dan Aktif Semasa Hamil dengan Yoga Pranatal

Adakah anda baru mengetahui anda hamil? Wow, tahniah! Walaupun ini adalah berita yang sangat baik, anda juga mungkin mengalami beberapa keadaaan yang tidak begitu baik. Adakah anda berasa sangat teruk apabila bangun pada waktu pagi atau berasa keletihan sepanjang hari? Atau mungkin kepala anda tiba-tiba seperti berputar tanpa alasan dan anda hanya mahu berbaring sepanjang hari kerana berasa mahu pingsan? Atau mungkin tiada makanan yang anda makan boleh diserap? Jika anda berasa simptom ini, anda mengalami
“morning sickness”.
 Ia berlaku pada waktu pagi akibat perubahan hormon pada wanita hamil.

Perkara seperti ini biasanya berlaku semasa trimester pertama kehamilan. Ini mungkin berlaku akibat kemalasan anda semasa melakukan senaman. Walau bagaimanapun, anda boleh mengubah keadaan ini menjadi peluang untuk memulakan yoga pranatal, yoga yang direka khas untuk wanita hamil.

Apa itu yoga pranatal?

Yoga pranatal adalah jenis yoga yang mana direka khusus untuk wanita hamil. Jenis yoga ini boleh membantu bakal ibu secara fizikal dan mental. Biasanya yoga pranatal fokus terhadap latihan pernafasan, kawasan pinggul, dan kedudukan pemulihan yang memberi manfaat untuk memulihkan tenaga apabila wanita hamil berasa keletihan akibat perubahan hormon. Bagi anda yang hamil, mengamalkan jenis yoga ini secara rutin boleh membuatkan anda berasa lebih kuat dan terus aktif semasa hamil. Selain itu, latihan yoga ini juga boleh memberi manfaat kepada janin.

Bilakah waktu terbaik bagi wanita hamil mula mengamalkan yoga pranatal?

Sebenarnya, anda boleh mula mengamalkan yoga pranatal sejak anda mendapati bahawa anda hamil, terutama jika anda melakukan senaman atau latihan secara rutin sebelum kehamilan anda. Walau bagaimanapun, adalah lebih baik untuk anda berunding dengan doktor anda terlebih dahulu. Kebanyakan doktor membenarkan wanita hamil mula bersenam pada trimester kedua kehamilan. Ini kerana biasanya selepas 12 minggu kehamilan anda,
morning sickness
 sudah hilang, yang membuat anda dapat kembali aktif dengan selesa.

Di manakah tempat terbaik bagi wanita hamil berlatih yoga pranatal?

Anda boleh pergi ke studio yoga atau berlatih sendiri di rumah. Walau bagaimanapun, untuk yang pertama kali, sangat disarankan untuk datang ke yoga studio terlebih dahulu. Di studio yoga, anda boleh belajar postur yoga yang paling sesuai untuk kehamilan anda. Kemudian selepas itu, anda boleh terus berlatih di rumah sendiri.

Jika anda tidak pernah mengamalkan yoga sebelum ini, cara terbaik untuk memulakan yoga pranatal adalah dengan datang ke studio yoga. Mengapa? Ini kerana walaupun terdapat wanita yang telah mengamalkan yoga secara rutin sebelum kehamilan, sesetangah gaya bukan pranatal tidak sesuai untuk wanita hamil. Datang ke studio yoga juga boleh membantu anda untuk memastikan gaya yoga yang selamat untuk keadaan anda.

Mempraktikkan yoga di studio juga memberikan anda lebih banyak kelebihan kerana anda dapat bertemu peserta lain dengan keadaan yang sama seperti anda. Anda juga boleh bertukar pengetahuan mengenai kehamilan. Jika anda ingin berlatih di rumah, anda boleh mencari video yoga pranatal melalui talian atau mungkin anda boleh melakukan beberapa postur yang telah dipelajari dalam kelas yoga pranatal.

Berapa kerapkah wanita hamil harus mengamalkan yoga pranatal?

Anda boleh berlatih sekali atau dua kali seminggu di studio yoga, di mana tempoh setiap sesi kebanyakannya adalah 60-75 minit. Atau jika anda berlatih di rumah, anda boleh berlatih setiap hari selama 30 minit secara rutin. Anda boleh memulakan dengan mengamalkan teknik pernafasan selama 15 minit, kemudian untuk 15 minit yang akan datang anda boleh mengamalkan gaya yoga yang fokus pada pinggul, lengan, dan regangan. Anda juga boleh menggabungkan yoga pranatal dengan sukan lain untuk memastikan anda aktif semasa kehamilan anda, seperti berenang dan berjalan kaki.

Tunggu artikel saya yang akan datang mengenai manfaat yoga pranatal dan gaya lain yang biasanya anda lakukan secara rutin di rumah.

Jumpa lagi!


Ini 5 Makanan Tinggi Protein Untuk Mereka Yang Ingin Cepat Kurus!

Siapa kata kita tidak perlu mengambil makanan protein untuk kurus? Sebenarnya, diet tinggi protein merupakan salah satu cara pemakanan yang terbaik untuk mereka yang ingin menurunkan berat badan.

Malah, jika kita
mengambil makanan yang kaya dengan protein
, kita akan rasa lebih bertenaga dan kenyang lebih lama!

Pada masa yang sama, kita juga tidak akan kerap mengambil makanan ringan di antara waktu makan.

Tetapi, mengapakah makanan berprotein perlu diambil oleh mereka yang sedang berdiet?

Diet dan makanan protein untuk kurus

Tidak dinafikan, badan manusia perlukan protein sebagai tenaga. Setiap orang dari semua peringkat umur memerlukan protein untuk terus hidup. Malah, setiap sel dalam badan kita mengandungi protein.

Bukan itu sahaja, protein juga merupakan komponen penting untuk memperbaiki dan menghasilkan sel baharu.

Selain itu, protein juga sangat penting untuk memupuk tumbesaran kanak-kanak, remaja dan juga bayi dalam kandungan.

Mereka yang melakukan diet tinggi protein tidak perlu meninggalkan makanan yang disukai semata-mata untuk berdiet.

Dengan memilih makanan yang betul, anda akan nampak dan rasai perbezaannya dalam masa beberapa bulan.

Dalam artikel kali ini, kami akan kupas lebih lanjut mengenai makanan tinggi protein yang dapat
membantu anda menurunkan berat badan dengan lebih efektif.

Tetapi, jangan lupa, mereka yang ingin menurunkan berat badan perlu menambah protein dalam makanan. Pada masa yang sama, jangan lupa juga untuk mengurangkan karbohidrat yang diambil!

5 makanan protein untuk kurus

Apabila bercakap mengenai makanan tinggi protein, pasti ramai yang akan bayangkan daging dan produk lain yang berasaskan haiwan.

Benar, semua makanan tersebut tergolong dalam kategori protein. Namun, ada makanan lain seperti kekacang yang turut mempunyai kandungan protein yang tinggi!

Tetapi, apakah yang istimewa tentang diet tinggi protein dan bagaimana ia dapat membantu menurunkan berat badan?

Diet ini dapat mengekalkan jisim otot,
mengurangkan selera makan
 dan meningkatkan kadar metabolisme badan.

Malah, diet tinggi protein juga amat sesuai untuk mereka yang ingin menurunkan berat badan dalam masa yang singkat.

Jika digabungkan bersama senaman, diet tinggi protein ini bukan sahaja dapat membuatkan anda kurus dan langsing, ia juga dapat membina otot dan membuatkan anda lebih kuat dan sihat!

Di bawah, kami senaraikan 5 makanan tinggi protein yang wajib diambil oleh mereka yang sedang berdiet.

1.

Dada ayam, tinggi protein rendah lemak

Ayam merupakan antara makanan wajib dalam kebanyakan diet.

Manakan tidak, ia merupakan sumber protein yang bagus serta mengandungi lemak yang lebih rendah berbanding daging merah dan daging proses lain.

Bahagian dada merupakan potongan ayam yang
mempunyai kandungan protein terbanyak
 dan lemak yang paling sedikit.

Selain protein, dada ayam juga mengandungi nutrisi penting seperti selenium dan kolin yang memainkan peranan penting untuk memori, kawalan otot dan kesihatan jantung.

2.
 Bertukar kepada d
aging kisar

Daging kisar merupakan sumber protein, vitamin B dan zat besi yang sangat baik untuk badan. Jika anda ingin berdiet, pilih daging kisar yang mempunyai 95% nisbah daging kepada lemak.

Walaupun daging kisar dan daging merah
 mempunyai kandungan lemak tepu yang tinggi, ia merupakan salah satu makanan protein untuk kurus yang terbaik yang anda boleh dapatkan di pasaran.

Malah, daging juga merupakan salah satu bahan yang popular dalam masakan kita setiap hari.

Anda boleh gunakan daging kisar untuk membuat bebola daging, burger atau padankannya dengan cili dan masak bersama spageti.

Tambah lagi, daging kisar juga boleh dibeli dengan mudah di pasar raya dengan harga yang berpatutan.

Walau bagaimanapun, pastikan anda baca dulu informasi pada pek pembungkus. Pastikan anda beli daging kisar yang mempunyai nisbah daging yang lebih tinggi berbanding lemak.

3.

Produk tenusu dan yogurt

Menurut kajian, produk tenusu juga dapat membantu menurunkan berat badan.

Malah,
makanan seperti yogurt
 dan keju kotej juga mempunyai protein yang tinggi tetapi rendah gula, sesuai untuk mereka yang sedang berdiet.

Malah, produk tenusu juga merupakan makanan yang versatil dan boleh digunakan dalam pelbagai jenis masakan.

Anda boleh nikmati yogurt dengan buah-buahan pilihan anda atau tambah kekacang untuk jadikannya sarapan pagi yang mengenyangkan.

Susu juga boleh menjadi salah satu makanan tinggi protein untuk mereka yang berdiet. Secawan susu mengandungi 8 gram protein.

Tambah lagi, disebabkan kebanyakan susu diperkaya dengan vitamin D dan A, anda akan mendapat nutrisi tambahan setiap kali anda menikmati minuman ini.

4.

Kacang tanah sebagai snek

Tahukah anda,
satu hidangan kacang tanah
 (28 gram) mengandungi 7 gram protein? Sebagai perbandingan, kacang lain seperti walnut, almond dan pistachio masing-masing mempunyai sekitar 5-6 gram protein untuk satu hidangan.

Jika anda suka mengunyah, kacang tanah boleh menjadi alternatif yang sihat berbanding makanan ringan.

Malah, kacang tanah juga didapati boleh
mengurangkan risiko penyakit jantung
 dan kencing manis.

Makanan protein untuk kurus #5.

Telur

Walaupun
telur mempunyai kolesterol yang tinggi
, ia masih lagi merupakan salah satu makanan protein untuk kurus yang terbaik.

Sebiji telur mengandungi 6 gram protein dan 1 gram karbohidrat.

Walaupun putih telur mempunyai kandungan protein yang terbanyak, kuning telur pula kaya dengan vitamin penting seperti vitamin A, zat besi dan selenium.

Malah, telur juga merupakan satu bahan yang popular, murah dan mudah untuk disediakan. Anda boleh menyediakannya dengan cara merebus, goreng atau separuh masak.

Namun, hati-hati ya. Menggoreng telur boleh meningkatkan kandungan lemaknya sebanyak 50%!


Ciuman Ibu: Cara Mudah dan Tidak Menyakitkan untuk Membuang Objek di dalam Hidung Kanak-kanak

Anak kecil anda mungkin termasuk biji manik, biji buah, atau objek lain di dalam hidungnya. Perkara ini biasa berlaku. Kebanyakan ibu bapa tahu tentang masalah sebegini. Apa yang anda lakukan? Siapa yang patut anda hubungi? Kajian terbaru mencadangkan satu rawatan tradisional yang dilakukan turun-temurun yang dikenali sebagai “ciuman ibu” yang mungkin membantu. Ia tidak invasif atau menakutkan berbanding teknik dan peralatan yang digunakan di bilik kecemasan.

Apa itu “ciuman ibu”?

Ia mula diperkenalkan pada tahun 1965. Ini merupakan teknik ciuman ibu dilakukan:

Orang dewasa akan meletakkan mulut mereka pada mulut kanak-kanak sambil menutup lubang hidung yang tidak tersumbat menggunakan satu jari

Orang dewasa tersebut menghembus ke dalam mulut kanak-kanak

Hembusan tersebut akan menekan objek keluar

Kajian telah menilai keputusan daripada lapan laporan yang telah dikeluarkan berkenaan orang dewasa yang menggunakan teknik ciuman ibu kepada kanak-kanak berumur satu hingga lapan tahun. Pada keseluruhannya, teknik ini berhasil tanpa sebarang komplikasi. Teknik ini amat berkesan mengeluarkan objek yang menutupi lubang hidung sepenuhnya berbanding objek yang boleh dilalui udara sebagaimana objek yang tertutup terus adalah berkemungkinan untuk digerakkan keluar daripada hidung. Kadar kejayaan teknik ini mencecah 60%. Penemuan ini dikeluarkan di dalam Canadian Medical Association Journal.

Ciuman ibu tidak membahayakan

Ciuman ibu menjadi rawatan awal yang yang selamat dan berkesan untuk membuang objek asing yang menghalang rongga hidung. Teknik ini mengelakkan daripada penggunaan teknik yang invasif seperti cangkuk, forseps, atau mesin menyedut untuk membuang objek. Ia juga membantu kanak-kanak daripada dibius dalam sesetengah kes.

Ia juga mungkin membantu sekiranya kanak-kanak tersebut diberikan penerangan sebelum memulakan teknik ini. Kanak-kanak pada usia ini biasanya mempunyai ketakutan kepada benda yang tidak diketahui dan untuk menjalankan sebarang prosedur kepada mereka yang boleh menjadi sukar, terutama apabila cubaan untuk membuang objek asing boleh mendatangkan kesakitan.

Risko utama teknik ini adalah kecederaan kepada gegendang telinga kanak-kanak atau saluran pendengaran dengan tekanan udara yang meningkat dengan mendadak. Walaupun begitu, risiko ini adalah rendah sekiranya glottis ditutup dan tiada laporan tentang kejadian ini dilaporkan dalam kajian. Terdapat juga bahaya sekiranya kanak-kanak yang mempunyai objek di dalam hidung, tercekik dengan objek tersebut.

Ciuman ibu boleh dilakukan oleh kakitangan kesihatan dan boleh diulang beberapa kali sekiranya cubaan pertama gagal. Walaupun begitu, anda harus berhati-hati tentang di mana dan bilakah teknik ini dilakukan. Jangan cuba teknik ini tanpa pemantauan daripada doktor. Kanak-kanak mungkin akan berasa selesa dan tidak takut dengan menggunakan teknik ini berbanding teknik yang biasa digunakan di bilik kecemasan. Meskipun begitu, ciuman ibu ini sebaiknya dilakukan dengan kehadiran doktor sekiranya objek tersebut masuk ke dalam paru-paru.